Akademia is ’n Suid-Afrikaanse privaat verskaffer van hoëronderwys in Afrikaans. Dit vorm deel van die Solidariteit Beweging en is in 2011 gestig. Marthinus Visser dien as die besturende direkteur van Akademia en prof. Danie Goosen as akademiese hoof. Weens druk op voormalige Afrikaanse tersiêre instellings om Engels in plek van Afrikaans as voertaal aan te neem het die Afrikaanse hoëronderwysaanbod gekrimp in Suid-Afrika en Akademia poog om hierdie gaping te vul. Akademia se voertaal is dienooreenkomstig Afrikaans. Akademia is geakkrediteer deur die Hoër Onderwyskwaliteitskomitee van die Raad op Hoëronderwys in Suid-Afrika. Studente aan Akademia het vanaf 2021 bedags begin klas draf op die Centurion-kampus, waar hulle op ŉ tradisionele wyse onderrig word deur ŉ dosent wat fisies in die klas teenwoordig is. Akademia bestaan tans uit vyf fakulteite wat verskeie grade, hoër sertifikate en nagraadse en gevorderde diplomas deur middel van die voltydse kontakmodel of nauurse onderrigmodel aanbied. Die Fakulteit Ekonomiese en Bestuurswetenskappe bied tans tien kwalifikasies aan en twee bykomende kwalifikasies, 'n honneursgraad in Ondernemingsbestuur en 'n meestersgraad in Besigheidsadministrasie, is in die pyplyn. Dr. Rachel Maritz is die dekaan van die Fakulteit Ekonomiese en Bestuurswetenskappe.


Vir die motor, sien Opel Adam Adam Opel (9 Mei 1837 – 8 September 1895) was die stigter van die Duitse motormaatskappy Adam Opel AG. Adam Opel is op 9 Mei 1837 gebore as die seun van Philipp Wilhelm Opel, 'n slotmaker, en sy vrou, in Rüsselsheim. Adam studeer by sy pa tot die ouderdom van 20, waarna hy sy reispas ontvang. Die pas het hom in staat gestel om 'n leerlingslotmaker te word in België, in Luik, Brussel, en daarna in Parys, waar hy teen die middel van 1858 aangekom het. Terwyl hy hom in Parys bevind, ontwikkel hy 'n belangstelling in innovasie — die naaimasjien. In 1859 begin hy te werk by 'n vervaardiger van naaimasjiene, om dit van nader te kan bekyk. Adam se jonger broer, George, het ook na Parys gereis om hierdie nuwe tegnologie na te speur. In 1862 keer Adam terug na Rüsselsheim. Wikimedia Commons het meer media in die kategorie Adam Opel.


Annemarie Wessels (1904–1986) was die skrywersnaam van Mary-Ann Elizabeth Adler, wat Afrikaanse romans en kindertoneelstukkies geskryf het. Annemarie Wessels is op 21 Maart 1904 in die distrik Robertson gebore. Haar ouers was mnr. en mev. J.J. Wessels. Op vyfjarige leeftyd verhuis die gesin na die distrik Lindley in die Vrystaat, waar sy aan die plaaslike hoërskool matrikuleer. Een van haar onderwysers op skool was F.C.L. Bosman, wat haar aangemoedig het om te skryf. Aan die Bloemfonteinse Normaalkollege bekwaam sy haar dan as onderwyseres. Ses jaar lank het sy onderwys aan ’n plaasskool in die Kroonstad-distrik gegee. In 1929 hetsy met ds. John Adler van Pretoria-Wes getrou en vier kinders is uit die huwelik gebore, drie dogters (Bettie, Janetta en Mary-Ann) en 'n seun (Johan). Een van haar dogters, Mary-Ann van Rensburg, word later 'n bekende skrywer. Ná die huwelik bedien sy en haar man ’n aantal gemeentes, onder andere vanaf 1948 20 jaar lank Berea in Durban. Haar man was in hierdie tyd ook assessor van die Natalse Sinode. Haar man is op 6 Junie 1968 in Durban oorlede.


Tuamotu-argipel Die ligging van die Tuamotu-argipel in die Stille Oseaan. Die Tuamotu-argipel (Frans: Îles Tuamotu) is ’n Frans-Polinesiese groep van amper 80 eilande en atolle wat van die noordweste tot die suidooste oor ’n gebied van die Suidsee strek wat min of meer so groot soos Wes-Europa is, met ’n landoppervlakte van 850 km2 en 16 000 inwoners. Dit vorm die grootste atolgroep in die wêreld. Die belangrikste eilande is Anaa, Fakarava, Hao en Makemo. Die eerste bewoners van die Tuamotu-eilande was Polinesiërs en die Tuamotuane deel dus die Polinesiese taal en kultuur. Frans-Polinesië is ’n halfoutonome eilandgroep en ’n Franse oorsese gebied. Tuamotu en die Gambiereilande vorm saam die Tuamotu-Gambiereilande, wat een van die vyf administratiewe afdelings van Frans-Polinesië is. Die argipel word in 16 munisipaliteite verdeel: Anaa, Arutua, Fakarava, Fangatau, Hao, Hikueru, Makemo, Manihi, Napuka, Nukutavake, Puka Puka, Rangiroa, Reao, Takaroa, Tatakoto en Tureia. Met die 2007-sensus het Tuamotus (insluitende die Gambiereilande) ’n bevolking van 18 317 gehad (’n styging vanaf 15 862 in 2002 en 8 100 in 1983).


Die Tomlinson-verslag is deur 'n kommissie van ondersoek opgestel nadat die Suid-Afrikaanse regering wou weet hoe om die Bantoe tuislande lewensvatbaar te laat ontwikkel. Die kommissie se verslag is in 1954 aan die regering oorhandig. Die kommissie het bevind dat die tuislande nie al die swart mense van Suid-Afrika ekonomies kon onderhou nie. Die regering het die verslag verwerp. Ná die Blanke besetting van die hele Suid-Afrika in die negentiende eeu, het swart stamme steeds sekere gebiede bewoon. Ingevolge die Naturellengrondwet van 1913 is aan Swartes die alleenreg verleen om daardie gebiede te behou, maar hulle is verbied om grond buite daardie gebiede te koop of te huur. ’n 1936-wet het daardie gebied aansienlik vergroot, maar dit was steeds slegs 13 persent van die oppervlakte van die hele Suid-Afrika. Die swart gebiede het onder primitiewe tradisionele stamregering gestaan, waar selfversorgende boerdery, oorbeweiding en armoede gedy het. Teen 1951 was daar omtrent 8,5 miljoen Swartes in Suid-Afrika. 2,6 miljoen van hulle het op Blanke plase gewoon. 2,3 miljoen van hulle was in stedelike gebiede, terwyl omtrent 3,6 miljoen van hulle in die Swart tuislande oorleef het.


Bettina Wyngaard (1971- ) is ’n Afrikaanse skrywer. Bettina Wyngaard is op 15 Januarie 1971 in die Groote Schuur Hospitaal in Kaapstad gebore. Haar pa is Abraham (Abie) Wyngaard en haar ma is Katie Wyngaard. Sy het ’n broer, Hazlette, wat vier jaar ouer is as sy. Haar pa is oorlede aan kanker toe sy slegs tien jaar oud is, waarna haar ma die hoof van die huis word en die gesin moet versorg. Sy word groot in Grabouw, waar sy op vierjarige ouderdom haar skoolloopbaan aan die Pineview Primêre Skool begin. As gevolg van apartheidswetgewing moet die skool, wat in die afgebakende blanke gebied was, verskuif. Die nuwe skool is egter te klein en sy skuif dan na die ander laerskool, Kathleen Murray Primêr. Bettina matrikuleer op sestienjarige ouderdom in 1987 aan die Senior Sekondêre Skool Groenberg in Grabouw. Sy studeer vanaf 1988 verder aan die Universiteit van Stellenbosch, waar sy op negentienjarige ouderdom haar B.A.-graad behaal en daarna die LL.B.-graad. In die vroeë negentigerjare is sy ’n leerlingklerk by ’n regspraktyk op Grabouw en in die Strand.


Tupai, ook bekend as Motu Iti, is ’n laagliggende atol in die Benedewindse Eilande van die Geselskapseilande in Frans-Polinesië, ’n Franse oorsese gebied in die Stille Oseaan. Dit is 19 km noord van Bora Bora en is net 11 km2 groot. Die breë koraalrif, met ’n feitlik aaneenlopende string klein eilandjies, omsluit ’n vlak en sanderige strandmeer. Tupai het geen heeltydse inwoners buiten werkers in die klapperplantasies nie. Daar is ’n privaat vliegveld op Tupai. Dit is in 2001 ingewy en die gebruik daarvan word beperk. Tupai behoort administratief tot die munisipaliteit Bora Bora. www.oceandots.com Hierdie artikel is vertaal uit die Engelse Wikipedia


Anorexia nervosa (of anoreksie) is 'n eetsteuring wat deur 'n lae gewig, vrees om gewig op te tel, 'n desperate begeerte om maer te wees, en voedselbeperking gekenmerk word. Baie mense met anoreksie beskou hulleself as oorgewig, selfs al is hulle in werklikheid ondergewig. Hulle weeg hulleself gereeld, eet net klein hoeveelhede, en eet net sekere kosse. Sommige oefen oormatig, forseer hulleself om te braak of gebruik lakseermiddels om gewigsverlies te bevorder. Komplikasies kan osteoporose, onvrugbaarheid en hartskade insluit. Vroue sal dikwels ophou menstrueer. Anorexia nervosa is 'n eetsteuring gekenmerk deur pogings om gewig te verloor, soms tot die dood toe. 'n Persoon met anorexia nervosa kan verskeie tekens en simptome van wisselende erns toon, maar dit is nie altyd waarneembaar nie. Anorexia nervosa, en die wanvoeding wat met selfopgelegde verhongering gepaard gaan, kan komplikasies in al die hooforgaanstelsels in die liggaam veroorsaak.


Ben Lindemann (8 Desember 1937 - 23 Januarie 2018) is die skrywersnaam van die Afrikaanse skrywer, joernalis, uitgewer, TV-regisseur, draaiboekskrywer en vervaardiger van dokumentêre programme, Johan Nel. Ben Lindemann is die skrywersnaam van Johannes Marthinus Nel (meer bekend as Johan Nel), wat in Keimoes in die Benede-Oranjeriviervallei gebore is (8/12/1937 - 23/01/2018) en sy laaste jare op Wellington deur gebring het. "Die skrywersgogga het Johan reeds op 'n jong ouderdom gebyt toe hy in 1948 op 11 jarige ouderdom begin het om berigte vir Die Burger te skryf" In 'n onderhoud met Radio Helderberg in 2010 vertel hy dat "Ben Lindemann" eintlik verwys na "blindeman" omdat hy self so voel as skrywer wanneer hy tastend soek na beter kennis en hoe om sy gevoelens dan met die leser te kommunikeer. Na skool studeer hy verder aan die Universiteit van die Oranje-Vrystaat, waar hy ’n B.A.-graad met Sielkunde en Volkekunde as hoofvakke behaal. Aan die Universiteit van Suid-Afrika voltooi hy ook vier modules in Kommunikasiekunde.


Die Elandspadpas is deel van die Otto du Plessis-pad. Dis 'n besonder steil enkelbaan slingerende grondpad waarvandaan 'n panoramiese uitsig weswaarts oor Gamkaskloof verkry word. Aan die voet van die pas is die kampeerterrein van CapeNature in Gamkaskloof. Lys van bergpasse in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Ernst Bröcker is ’n Afrikaanse dramaturg. Ernst Bröcker is op 1 September 1984 gebore. Hy matrikuleer aan die Groote Schuur Hoërskool in Kaapstad, waarna hy by die AFDA Filmskool in Kaapstad studeer in Regie en die skryf van draaiboeke. Tydens sy studies wen hy verskeie pryse, waaronder ’n kontantprys van Sanlam vir Teaterskryfwerk in 2003, in 2004 beste tweedejaar studenteproduksie vir sy selfgeskrewe film “Popster” en in 2005 die AFDA-pryse vir beste kortverhaal, beste verhoogdirekteur en beste verhoogproduksie. Vanaf 2006 tot 2012 is hy vir sewe jaar betrokke by die sepie “Sewende Laan” in diverse hoedanighede, insluitende as draaiboek-koördineerder en medeskrywer. Hy is terselfdertyd vryskutskrywer vir die tydskrif Gay Pages, vir wie hy ’n aantal artikels oor verhoudings binne homoseksuele verband skryf. In 2013 voltooi hy ’n internasionale internskap in sosiale media en kommunikasie by Party Earth in Barcelona in Spanje. Sy primêre taak is om foto’s te neem en oorsigte te skryf oor sosiale uithangplekke in en rondom Barcelona. Na sy terugkeer na Suid-Afrika is hy kopieskrywer vir Firefly Advertising.


Derdemannetjie is 'n kinderspeletjie wat soortgelyk is aan boompie-verplant. Twee sirkels word gevorm, 'n binne en 'n buite sirkel. Elke binne-speler het dus n maat teenoor hom aan die buitekant. Twee speler begin waar speler een die speler 2 jaag en deur die sirkel vleg. Wanneer die speler twee die kans kry gaan staan hy voor een van die ander paartjies en die agterste speler moet dan weer weghardloop om weer voor 'n ander paartjies te gaan staan. Sodra speler twee gevang word is hy aan en speler twee kan voor 'n paartjie gaan staan, sodat die agterste een weer kan weghardloop. Lys van kinderspeletjies Hierdie artikel is ’n saadjie. Voel vry om Wikipedia te help deur dit uit te brei.


Len Anthony is een van Derick Jacobs se vele skuilname. Derick Jacobs (*31 Desember 1944, Upington -) is ’n Afrikaanse skrywer wat onder sy eie naam, en verskeie skuilname ontspanningslektuur skryf. Jacobs se skuilname (behalwe Len Anthony) sluit in: Stefan Radlof, Rena de Kock, Henriette Fouché, Susan Maree. Derick Jacobs is op 31 Desember 1944 op Upington gebore. Hy word groot op Windhoek in die ou Suidwes-Afrika (vandag Namibië). Na skool werk hy in die mediabedryf, ondermeer as nuuskrywer by die Suid-Afrikaanse Uitsaaikorporasie (SAUK). Hy is getroud met die skrywer Christene-Ray Knox wat self boeke en verskeie kortverhale en vervolgverhale vir tydskrifte geskryf het. Derick Jacobs http://www.esaach.org.za/index.php?title=Jacobs,_Derick http://www.esaach.org.za/index.php?title=Jacobs,_Derick http://www.springbokboeke.co.za/html/len_anthony.html


Eugène Henri Paul Gauguin (7 Junie 1848 – 8 Mei 1903) was ’n Franse postimpressionistiese kunstenaar. Hy het nie werklik erkenning gekry tot ná sy dood nie, maar word nou geloof vir sy eksperimentele gebruik van kleur en die sintetistiese styl, wat onderskei kan word van impressionisme. Sy werk het dié van die Franse avant-garde en baie moderne kunstenaars beïnvloed, byvoorbeeld dié van Pablo Picasso en Henri Matisse. Gauguin se kuns het ná sy dood gewild geword, deels danksy die pogings van die kunshandelaar Ambroise Vollard, wat uitstallings van sy werk gereël of help reël het. Baie van sy skilderye was in besit van die Rus Sergei Sjtsjoekin en ander belangrike versamelaars. Hy was ’n belangrike figuur in die simbolistiese beweging as 'n skilder, beeldhouer, keramiekkunstenaar en skrywer. Sy gebruik van kleur het regstreeks tot die sintetistiese styl in moderne kuns gelei, terwyl sy uitbeelding van die inherente bedoeling van die mense in sy skilderye die weg gebaan het na primitivisme en die terugkeer na die landelike. Hy was ook ’n belangrike voorstander van houtgraverings en houtsneewerk as kunsvorms.


Helena Willemina (Wilhelmina) ten Damme (Kaapstad, 1706 – 3 Januarie 1746) was die eggenote van die Kaapse goewerneur Hendrik Swellengrebel. Die dorp Swellendam is in 1747 na hulle albei genoem. Ten Damme, die jongste dogter van Willem ten Damme en Helena Gulix, het op 15 Julie 1727 in die huwelik getree met onderkoopman Hendrik Swellengrebel, Kaapse goewerneur van 1739 tot 1751. Daar was vier seuns en vier dogters uit die huwelik gebore. ’n Seun, Hendrik Swellengrebel die jonge, het die Kaap in 1776 as reisiger besoek. Willemina se man is vinnig bevorder in diens van die VOC, moontlik vanweë sy hardwerkendheid en pligsgetrouheid. Hy was ’n besonder gewilde goewerneur, waarskynlik omdat hy nouer betrekkings met die Kaapse gemeenskap gehad het as enige van die voorgangers. Boonop was hy, volgens die getuienis van ’n amptenaar van destyds, ’n besonder sagsinnige, openhartige, vredeliewende en edelmoedige mens. Ná sy vrou se dood het hy versoek om terug te keer Nederland toe om sy laaste jare daar deur te bring. Hy vestig hom in Utrecht en trou op 20 Maart 1755 met Helena van Ruyven.


Hier volg 'n lys van die Staatspresidente van die Zuid-Afrikaansche Republiek, waarna ook as die Transvaal Republiek verwys is deur die Britse Owerhede. Lys van Staatspresidente van die Oranje-Vrystaat Encyclopedia Britannica 1911, p522 Archontology.org: Die Zuid-Afrikaansche Republiek (Transvaal): Hoofde van die Staat: 1857–1902


Mona Baker, Arabies: منی بیکر , (gebore 20 September 1953 in Kaïro) is 'n Brits-Egiptiese professor in vertaalstudies en die direkteur van die Sentrum vir Vertaling en Interkulturele Studies by die Universiteit van Manchester in Engeland. Baker het aan die Amerikaanse Universiteit in Kaïro gestudeer, waar sy ’n BA in Engels en Vergelykende Literatuurstudie verwerf het. Daarna het sy toegepaste taalkunde aan die Universiteit van Birmingham gestudeer en haar MA verwerf. In 1995 het sy na die Universiteit van Manchester se Instituut van Wetenskap en Tegnologie gegaan, waar sy in 1997 ’n professor geword het. Sy is tans professor van Vertaalstudies. Sy is die stigter van St. Jerome Publishing, waar sy redaksionele direkteur was tot 2014, toe Routledge die St. Jerome-katalogus oorgeneem het. Sy het ook die internasionale vaktydskrifThe Translator gestig. Sedert 2009 is sy ’n erelid van IAPTI. In die raamwerk van hierdie vereniging het sy ’n praatjie gelewer oor etiek in die vertaal-/tolkingsleerplan  Sy is ook mede-visepresident van die Internasionale Vereniging van Vertaal- en Interkulturele Studies.


Die Vendahoender is 'n inheemse Suid-Afrikaanse hoenderras. Die ras is in 1979 deur Dr. Naas Coetzee in Limpopo ontdek. Die hoenders het opgeval deur hul gehardheid, siektebestandheid en eierproduksie. Later is soortgelyke hoenders in die suide van die Wes-Kaap en in die voormalige Qwaqwa aan die voet van die Drakensberge gevind. Die ras word tans deur die SASPO erken. Die ras is gehard en siektebestand. Van die oorspronklike Suid-Afrikaanse landrasse staan hulle bekend as die beste eierprodusente. Die hane weeg gewoonlik 2,9 tot 3,6 kg, die henne 2,4 tot 3,0 kg. Die bene en die snawel is geel. Daar is twee erkende kleurslae: porselein en swart-bont. Webwerft van die SASPO Inheemse hoenderrasse op kossestorie.co.za Geargiveer 20 September 2016 op Wayback Machine Beskrywing van die ras op poultryclubsa.co.za


Bordeaux is 'n voorstad van Johannesburg, Suid-Afrika. Dit is in Johannesburg se B-streek geleë. "Subplek Bordeaux". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Waterval Estate is 'n klein noordelike voorstad van Johannesburg, Suid-Afrika wat sentraal in Randburg geleë is. "Subplek Waterval Estate". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Crown is 'n industriële gebied van Johannesburg, Suid-Afrika. Dit is in Johannesburg se B-streek geleë en word grootliks deur Swartes bewoon. "Subplek Crown". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Greymont is 'n voorstad van Johannesburg, Suid-Afrika. Dit is in Johannesburg se B-streek geleë. 'n Straat in Greymont 'n Dam in Carel Venter Park "Subplek Greymont". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Vandia Grove is 'n voorstad van Johannesburg, Suid-Afrika. "Subplek Vandia Grove". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Hyde Park is 'n welaf voorstad van Johannesburg, Suid-Afrika, en 'n voormalige voorstad van Sandton, Gauteng. Dis noord van Dunkeld geleë en wes van Illovo, sowat 9 km noord van Johannesburg se stadsaal. Die voorstad is genoem na die Londense voorstad met dieselfde naam, maar die bron meld nie die rede vir dié vernoeming nie. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. "Subplek Hyde Park". Sensus 2001. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Parkhurst is 'n voorstad suid van Sandton, in Johannesburg, Suid-Afrika. Parkhurst is sowat 6 km noord van die Johannesburgse stadsaal geleë, was van Parktown-Noord. In 1904 was dit 'n sanderige woesteny, maar I.W. Schlesinger het die grond gekoop en 'n prys van £100 aangebied vir 'n naam vir die voorstad en nog £100 aan elke deelnemer wat 'n erf in die nuwe voorstad sou koop. Duisende het inskryf en die prys is verdeel tussen sowat 30 mense wat almal Parkhurst voorgestel. Die deelnemers is toe deur Schlesinger se verkoopsagente aangespoor om erwe te koop. Hy het £20 000 profyt gemaak, wat hy gebruik het om die African Life Assurance Co. te finansier. (en) Potgieter, D.J. (ed.) 1973. Standard Encyclopaedia of Southern Africa, volume 8. Cape Town: Nasionale Opvoedkundige Uitgewery (Nasou). Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei. "Subplek Parkhurst". Sensus 2011.


Willowild is 'n voorstad tussen Sandton en Ferndale in die weste, in Johannesburg, Suid-Afrika. "Subplek Willowild". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Liu Bang word gedwing om te ontsnap uit die beleërde stad Chenggao. Hy stuur Han Xin met 'n leër om die koninkryk Qi aan te val. Liu Bang probeer met diplomasie om die koning van Qi oor te haal om vrede met hom te sluit. Hy slaag daarin, maar Han Xin weet dit nie. Han Xin val Qi aan en verslaan hul leër in die slag van Lixia. Die koning van Qi vra vir die koning van Chu om hom te help. November - Slag van die Wei-rivier. Die Han-generaal Han Xin verslaan die Chu-leër. Die pad na die koninkryk Qi is nou oop. "History of War" (in Engels). Geargiveer vanaf die oorspronklike op 24 Oktober 2019. Besoek op 16 Desember 2016.


Johan Adam Enslin (Cradock, Kaapkolonie, gedoop 12 Junie 1800 – Marico, Transvaal, April 1852) was ’n boer en kommandant-generaal. Hy word veral onthou as leier van die Jerusalemgangers, ’n eksentrieke sekte of groepering onder die Voortrekkers in Transvaal, wat soms as dweepsugtig en fanaties beskryf word, met eienaardige opvattings wat bestaan het uit ’n vreemde mengsel van politieke en godsdienstige oortuigings. Ná sy en talle van sy volgelinge se dood tydens ’n malaria-epidemie aan die vooraand van hul beplande trek na Jerusalem, het die Jerusalemgangers as groep verdwyn en sewe jaar later het die meeste oorlewendes by die pas gestigte Gereformeerde Kerk aangesluit. Sy groep, ook bekend as die Enslin-party of –groep, se grootste nalatenskap is die stigting enkele jare ná sy dood van die dorp Nylstroom, wat hulle so genoem het weens hul gebrekkige geografiese kennis wat hulle laat glo het hulle het die suide van Egipte bereik. Enslin was die oudste kind van Christoffel Bernhardus Enslin en sy vrou, Anna Christina de Beer, met wie hy in 1776 getroud is.


Die elandsvy of t'kôbô-vy (Carpobrotus quadrifidus L.Bolus) is 'n vetplantjie uit die vygiefamilie wat endemies is aan Suid-Afrika. Dit kom in die Noord-Kaap en die Wes-Kaap voor en is op die SANBI-rooilys as 'veilig' (LC) gelys. Die naam suurvy word ook gebruik, maar dit word meer vir C. edulis gebruik. Die naam elandsvy word ook vir Carpobrotus acinaciformis gebruik. "SANBI-rooilys". Geargiveer vanaf die oorspronklike op 12 Mei 2020.


Meflokien, bemark onder die handelsname Lariam en Mefliam, onder andere, is 'n geneesmiddel wat gebruik word om malaria te voorkom of te behandel. Wanneer dit gebruik word vir die voorkoming word dit een keer per week geneem en daar moet begin word een week voor potensiële blootstelling en vir vier weke na besoek aan die malaria-area. Dit kan gebruik word om ligte of matige malaria mee te behandel maar moet nie gebruik word vir ernstige malaria nie. Dit word per mond geneem. Ernstige newe-effekte sluit in potensiële langtermyn-geestelike gesondheidsprobleme soos depressie, hallusinasies, en angs en neurologiese newe-effekte soos swak balans, aanvalle, en trillings in die ore. Dit word dus nie aanbeveel vir mense met 'n geskiedenis van geestelike gesondheidsprobleme of epilepsie nie. Algemene newe-effekte sluit in braking, diarree, hoofpyn, en 'n uitslag. Dit word ook nie aanbeveel tydens swangerskap nie, tensy ander opsies nie beskikbaar is nie. Dit moet ook nie gebruik word tydens borsvoeding nie. Meflokien word gebruik om sekere vorme van malaria beide te voorkom of te behandel.


'n Organisme wat fototroof genoem word, vermag met lig as energiebron te lewe. Die woord fototroof is afgelei van die Griekse woorde φωτο+τροφή, van φως phos = die lig + τροφή trophé = die voeding. Die tweede deel van hierdie samestelling -troof gee gewoonlik aan op watter manier die organisme sy energie verkry. 'n Chemotroof verkry byvoorbeeld sy energie deur reaksies van bepaalde chemiese stowwe en nie van lig nie. By fototrowe organismes word ligenergie deur fotosintese vasgelê en hoofsaaklik aangewend vir die bou van die organisme of die vorming van energieryke reserwestowwe. Verder is energie benodig om voedingsstowwe teen 'n konsenstrasiegradiënt uit die grond op te neem of om stowwe deur die plant te vervoer. Party plante gebruik dit selfs om te beweeg. Hulle word fototroop genoem. Plante wat groen is, is gewoonlik foto-outotrowe organismes wat sonlig gebruik en anorganiese stowwe soos koolstofdioksied opneem vir fotosintese, maar daar is ook alge en eensellige organismes wat foto-outotroof is. Hierdie artikel is (gedeeltelik) vertaal uit die Nederlandse Wikipedia. Sien bron.


Fairland is 'n voorstad van Johannesburg, Suid-Afrika wat tussen Roodepoort en Randburg geleë is. "Subplek Fairland". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Die BMW S1000RR is 'n sportmotorfiets wat aanvanklik deur BMW Motorrad gebou is om aan die 2009 Wêreldsuperfietskampioenskap deel te neem, maar nou ook in kommersiële produksie is. Dit is in München bekend gestel in April 2008, en word aangedryf deur 'n 999 cc inlynviersilinderenjin wat tot by sy maksimum van 14 200 opm kan toer. BMW het eenduisend S1000RRs in 2009 gebou om aan die Wêreldsuperfietskompetisie se homologiseringsvereiste te voldoen, maar het produksie uitgebrei vir kommersiële verkoop van die fiets in 2010. Dit het 'n sluitweer-remstelsel as standaard, met 'n opsionele elektroniese vastrapbeheer. Teen 2016 het dit 'n nat gewig van 204 kilogram (450 lb), en produseer 148,4 kW @ 13 500 opm. Met 133.6 kW (179.2 hp) op die agterwiel, is dit die kragtigste motorfiets in sy klas op die dinamometer. Die fabrieksrenfiets wat gebruik word in die Wêreldsuperfietskampioenskap verskil in 'n aantal opsigte van die produksiefiets. Die enjin het 'n hoër drukverhouding van 14.0:1 in vergelyking met 13.0:1, en dit lewer meer as 150 kW (200 pk) teen 14 000 opm, in vergelyking met 144 kW (193 pk) teen 13 000 rpm.


Pieter Jacobs is ’n Suid-Afrikaanse akteur en dramaturg. Hy is reeds van skooldae af betrokke in die dramawêreld, en na skool maak hy dit sy voltydse beroep. In 2015 word hy deur die Mail & Guardian aangewys as een van die top 200 nuuswaardige jong Suid-Afrikaners Pieter Jacobs is in Bloemfontein gebore en matrikuleer in 1998 aan die Hoërskool Kroonstad. Sedert graad ses neem hy ekstra dramaklasse en hy is ’n deeltydse student van die bekroonde eenbedryfskrywer Kobus Strydom. Op hoërskool neem hy deel aan die produksie van die drama “Gruwelhuis” wat in 1998 die nasionale ATKV-Tienertoneelkompetisie wen. Hy word deur die ATKV as die land se beste skole-akteur bekroon en verower die Dalro-dramabeurs vir skoletoneel, wat vir sy eerste jaar se dramastudies betaal. Vanaf 1999 tot 2001 studeer hy verder aan die Technikon Pretoria (later die Tshwane Universiteit vir Tegnologie) se Dramadepartement. Aan die einde van sy eerste jaar se studie in 1999 verower hy ’n beurs by die Association for Amateur Performing Arts, wat die res van sy studie betaal.


Komplementêre kleure is kleurpare wat mekaar uitkanselleer wanneer hulle gekombineer word. Dit beteken dat wanneer hulle gekombineer word, hulle 'n grysskaalkleur soos wit of swart voortbring. Wanneer hulle langs mekaar geplaas word, word die sterkste kontras vir daardie spesifieke twee kleure geskep. As gevolg van hierdie treffende kleurbotsing word die term teenoorgestelde kleure dikwels as meer toepaslik as "komplementêre kleure" beskou. Volgens die tradisionele kleurwiel wat in die 18de eeu ontwikkel is en deur Claude Monet, Vincent van Gogh, en vandag nog deur baie kunstenaars gebruik word, is rooi, geel en blou as die primêre kleure beskou. Die primêre-sekondêre kleure is rooi-groen, oranje-blou en geel-violet (of geel-pers in Boutet se kleurwiel). In die tradisionele model bestaan 'n komplementêre kleurpaar uit 'n primêre kleur, (geel, blou of rooi) en 'n sekondêre kleur (groen, violet of oranje). Geel is byvoorbeeld 'n primêre kleur en skilders kan violet maak deur rooi en blou te meng. Wanneer geel en violetkleurige verf dus gemeng word, is al drie primêre kleure teenwoordig.


Jackie Chan (Chinees: 成龍 / 成龙, pinyin: Chéng Lóng, Kantonees: Sing Lung; * 7 April 1954 in Brits-Hongkong as Chan Kong-sang) is 'n Hongkong-Chinese filmregisseur en -vervaardiger, akteur en regisseur. Hy is veral bekend vir sy komiese "kung fu"-films. Jackie Chan word soms as opvolger van die in 1973 oorlede Bruce Lee beskou, hoewel hy dit self verwerp. Hy praat Kantonees, Mandaryns, Engels en Amerikaanse Gebaretaal asook 'n bietjie Duits, Koreaans, Japannees, Spaans en Thai. Chinese Zodiac (2012) 1911 (2011) Kung Fu Panda 2 (2011) Kung Fu Panda Holiday Special (2010) The Karate Kid (2010) Little Big Soldier (2010) The Spy Next Door (2010) Shinjuku Incident (2009) Kung Fu Panda (2008) The Forbidden Kingdom (2008) Rush Hour 3 (2007) Rob-B-Hood (2006) (oorspronklik Projek BB) The Myth (2005) New Police Story (2004) The Twins Effect 2 (2004) (ook bekend as The Huadu Chronicles: Blade of the Rose)


Johannes Brill (*25 Desember 1842, Zutphen, Nederland- †10 Desember 1924, Bloemfontein, Suid-Afrika) was vanaf 1873 rektor van Grey-Kollege in Bloemfontein, wat in ’n belangrike lesing in 1875 op taalkundige grondslae verklaar dat Afrikaans ’n selfstandige taal is en daarmee die stryd om erkenning van die taal ’n groot hupstoot gee. Hy skryf ook verskeie ander artikels oor Afrikaans en lewer na sy aftrede verskeie publikasies oor die onderwys. Johannes Brill is op Sondag 25 Desember 1842 in Zutphen in Nederland gebore as die seun van die Utrechtse professor Willem Gerard Brill. Sy vader is die skrywer van geskiedkundige opstelle, ’n handboek oor taalkunde en stylleer, godsdienstige traktaatjies en is ook die uitgewer van die Dagverhaal van Jan van Riebeeck in die reeks Werken van het Historischen Genootschap van Utrecht. Johannes gaan skool in die Gimnasium te Zutphen en word in 1859 student in die lettere aan die Universiteit van Utrecht. By die universiteit raak hy bevriend met die Vrystaatse teologie student G. Radloff, wat sy belangstelling in Suid-Afrika prikkel.


Fort Drury is in 1846 in Bloemfontein gebou om die enigste bron van water te beskerm. In April 1846 het maj. H.D. Warden 'n Britse militêre pos op die plaas Bloemfontein gestig. 'n Eenvoudige blokhuis van klip en klei is onder leiding van sers. Charles Drury op die koppie net noord van die standhoudende fontein gebou. Die vesting is nie lank gebruik nie en was in 1861 reeds vervalle. Die terrein van die destydse fort is vandag die stadsgebied by Fonteinstraat en begrens deur St. Andrewsstraat, Markgraafstraat en Selbornelaan. Botes, S.M.: Die soektog na Fort Drury, Bloemfontein: probleme en resultate. Suid-Afrikaanse tydskrif vir kultuurgeskiedenis, jaargang 13, nr. 2, November 1999.


'n Litiumioonbattery (soms Li-ion battery) is 'n lid van 'n familie van herlaaibare batterye wat litiumione beweeg van die negatiewe elektrode na die positiewe elektrode tydens ontlading, en terug wanneer die battery weer herlaai word. Litiumioonbatterye gebruik 'n organiese litiumverbinding as een elektrodemateriaal, in teenstelling met die metaal litium wat gebruik word in 'n nie-herlaaibare litiumbattery. Die elektroliet, wat voorsiening maak vir ioniese beweging, en die twee elektrodes is die samestellende komponente van 'n litiumioonbatterysel. Litiumioonbatterye is algemeen in huiselektronika. Hulle is van die mees populêre vorme van herlaaibare batterye vir draagbare elektroniese toestelle, met 'n hoë energie-digtheid, klein geheue effek en 'n lae self-ontlading. Buiten in verbruikerselektronika, groei litiumioonbatterye ook in gewildheid vir militêre, elektriese batteryvoertuig- en lug- en ruimtevaarttoepassings. Litiumioonbatterye is tans besig om 'n gemeenskaplike plaasvervanger vir loodsuurbatterye te word, wat histories gebruik is vir gholfkarretjies en nutsvoertuie. In plaas van swaar loodplate en suurelektroliet, is die neiging om eerder liggewig litiumioonbatterypakke te gebruik wat dieselfde spanning bied as loodsuurbatterye, sodat daar geen verandering aan die voertuig se aandryfstelsel nodig is nie.


Die 2016 Formule Een Verenigde State Grand Prix het op 23 Oktober 2016 op die Circuit of the Americas in Austin, Texas plaasvind. Dit was die agtiende wedren van die kampioenskapseisoen gewees. Mercedesjaer Nico Rosberg het die F1-Wêreldbestuurderskampioenskap gelei met 'n voorsprong van 33 punte oor spanmaat Lewis Hamilton. Mercedes het 'n onaantasbare voorsprong van 208 punte oor Red Bull Racing in die F1-Wêreldvervaardigerskampioenskap gehad. Pirelli het die volgende bande verskaf vir gebruik te Circuit of the Americas: (nl) Uitslag van die eerste vrye oefening - Formule 1 Grand Prix van die Verenigde State 2016 (nl) Uitslag van die tweede vrye oefening - Formule 1 Grand Prix van die Verenigde State 2016 (nl) Uitslag van die derde vrye oefening - Formule 1 Grand Prix van die Verenigde State 2016


Die Stormjaers was die militêre vleuel van die Ossewa-Brandwag. Hulle wou deur sabotasie en sluipmoorde Suid-Afrika se betrokkenheid by die Tweede Wêreldoorlog in die wiele ry. Die Stormjaers is in Augustus 1940 gestig as die stormtroepe van die Afrikanervolk na die voorbeeld van die Sturmabteilung van die Nazi’s. Dit was 'n protesaksie teen die regering se steun aan Brittanje in die oorlog. Die doel was om 'n staatsgreep in Suid-Afrika uit te voer op die moment dat die Duitsers die oorhand begin kry het in die oorlog en dan sou 'n republiek uitgeroep word. Met geweld sou die regering oorgeneem word en daarom moes die Stormjaers goed georganiseerd en gedissiplineerd wees. Opleiding en die oppotting van krygsvoorrade het op die plaas Biddulphsberg plaasgevind. Onluste sou ontketen word sodat die Smuts-regering groot getalle soldate in die land moes hou om die binnelandse stabiliteit te handhaaf en dus weinig soldate beskikbaar sou hê om na die buiteland te stuur. Die Stormjaers het die oorlogspoging van die regering aktief teengestaan met voorvalle van sabotasie met tuisgemaakte brandbomme en handgranate. Op 31 Januarie 1941 het 'n botsing wat twee dae geduur het by die Johannesburgse stadsaal tussen die Stormjaers en soldate uitgebreek.


Josef Kohout (24 Januarie 1915 – 15 Maart 1994) was die Oostenrykse oorlewende van ’n Nazi-konsentrasiekamp wat daarheen gestuur is omdat hy homoseksueel was. Hy is die bekendste vir sy boek van 1972, Die Männer mit dem rosa Winkel (in Engels vertaal as The Men with the Pink Triangle). Dit is deur ’n kennis, Hans Neumann, geskryf onder die skuilnaam Heinz Heger, wat dikwels valslik aan Kohout toegeskryf word. Die boek is een van die min eerstehandse weergawes van die behandeling van gay mans in Nazi-gevangenskap. Dit is in verskeie tale vertaal en ’n tweede uitgawe is in 1994 gepubliseer. Dit was die eerste getuienis van ’n gay oorlewende van die konsentrasiekampe wat in Engels vertaal is, en word as die bekendste beskou. Die publikasie daarvan het gehelp om die soeklig te laat val nie net op die lyding van homoseksuele mans onder die Nazi-bewind nie, maar ook op die gebrek aan erkenning en vergoeding ná die oorlog. Kohout se boek was die inspirasie vir die 1979-toneelstuk Bent deur Martin Sherman. ’n Rolprent is in 1997 daarvan gemaak met Sean Mathias as regisseur.


'n Chemiese verbinding is 'n stof wat uit meer as een chemiese element bestaan en waarvan die atome 'n chemiese binding aangegaan het. Daar is 'n groot verskeidenheid chemiese verbindings. Volgens die tipe binding kan drie ekstreme tipes onderskei word. Molekulêre verbindings bestaan uit diskrete neutrale molekule waarin die atome op een bepaalde wyse aan mekaar geheg is. In 'n molekuul kan die bindings soms as tussen twee buuratome gelokaliseer beskou word, maar soms is die binding ook oor meer as twee atome gedelokaliseer Ioniese verbindings bestaan uit ione en neutrale molekule kan nie onderskei word nie, hoewel die ione self 'n molekulêre struktuur kan besit. Die binding tussen die ione is veral elektrostatiese aantrekking. Metalieke verbindings word deur metaalbinding gekenmerk wat oor die heel stuk metaal gedelokaliseer kan wees. Daar bestaan egter talle tussenvorme tussen hierdie drie bostaande tipes. Die meeste molekulêre en ioniese verbindings word gekenmerk deur 'n vaste verhouding in die getalle atome van die elemente wat die verbinding vorm. Voorbeelde is water en tafelsout. Die watermolekuul bevat twee waterstofatome en een suurstofatoom. Die verhouding atome sal altyd 2:1 wees en die verbinding word as H2O geskryf.


Seruleumblou is 'n kleur, 'n donker skakering van hemelblou. Volgens verskeie kleurskemas word seruleumblou as volg voorgestel: Lys van kleure


Vloeispaat of fluoriet is 'n isometriese mineraal wat hoofsaaklik uit kalsiumfluoried CaF2 bestaan. Carlo Antonio Galeani Napione het dit in 1797 fluoriet (van Lat. fluere = vloei) genoem omdat dit as vloeimiddel aangewend is. Die Afrikaanse naam verwys ook hierna. Die mineraal word dikwels in hidrotermale are aangetref, veral indien hierdie lood of sinkminerale bevat. Graniete, pegmatiete en hoëtemperatuur-are kan dit ook bevat. Kristalle het dikwels 'n kubiese vorm. Suiwer kalsiumfluoriet is kleurloos, maar onsuiwerhede kan aan die kristalle talle kleure verleen soos geel, blou of groen. Vloeispaat het 'n kubiese struktuur wat bestaan uit 'n kubiese digpakking van kalsiumione waarvan alle tetraëderholtes met fluorione gevul is. Vloeispaat is die argetipe van hierdie struktuur wat gewoonlik die fluorietstruktuur genoem word en die Strukturbericht-kode C1 het. Daar is party ander minerale en sintetiese stowwe met 'n algemene formule MX2 wat hierdie struktuur het, soos uraniniet. Hierdie struktuur is naverwant aan die diamantstruktuur van C, Si, Ge en die sfalerietstruktuur van Zns, ZnSe ensomeer waarin net die helfte van die tetraëderholtes gevul is. Daar bestaan ook stowwe met 'n algemene formule M2X wat 'n antifluoriet-struktuur besit.


Per aspera ad astra (of, minder algemeen, ad astra per aspera) is ’n gewilde Latynse uitdrukking wat beteken "deur ontberings na die sterre". Dit is onder meer die leuse van die Suid-Afrikaanse Lugmag. Die frase is een van die min Latynse uitdrukkings waarin die woorde "ad astra" (na die sterre) gebruik word. Wikimedia Commons het meer media in die kategorie Per aspera ad astra.


Fenoksimetielpenisillien, ook bekend as penisillien V, is 'n antibiotikum wat nuttig is vir die behandeling van 'n aantal bakteriese infeksies. Dit word spesifiek gebruik vir die behandeling van strepkeel, middeloorontsteking (otitis media) en sellulitis. Dit word ook gebruik om te verhoed dat rumatiekkoors en ander infeksies vorm na die verwydering van die milt. Dit word per mond toegedien. Newe-effekte sluit diarree, naarheid, en allergiese reaksies en anafilakse in. Dit word nie aanbeveel vir diegene met 'n geskiedenis van penisillienallergie nie. Dit is relatief veilig vir gebruik tydens swangerskap. Dit is 'n penisillien in die betalaktam familie van medikasie. Dit lei gewoonlik tot die dood van die bakterieë waarteen dit toegedien word. Fenoksimetielpenisillien is die eerste keer in 1948 vervaardig. Dit is op die WGO se Lys van noodsaaklike medisyne, die mees doeltreffende en veilige medisyne wat nodig is in 'n stelsel van gesondheidsorg. Dit is ook beskikbaar as 'n generiese medikasie. Die groothandelkoste in die ontwikkelende wêreld is VS$ 0.05 tot 0.96 per dag. In die Verenigde State kos 'n behandelingskursus minder as VS$ 25. Dit is minder aktief as bensielpenisillien (penisillien G) teen gram-negatiewe bakterieë.


Ds. Theodore James Meyer (Paarl, Kaapkolonie, 23 Januarie 1867 – Jamestown, Kaapkolonie, 19 Maart 1898) was van Maart 1893 tot sy dood weens die koors vyf jaar later "in die bloei van sy lewe en in die midde van sy geseënde werk" die eerste leraar van die NG gemeente Jamestown, sy enigste gemeente. Meyer het sy moeder reeds op 10-jarige leeftyd verloor en is toe aan die sorg van sy tweede suster toevertrou. Tydens spesiale dienste in die Paarl het hy tot bekering gekom en besluit om sy lewe aan die evangeliebediening te wy. Sy matrikulasie-eksamen het hy op sy tuisdorp afgelê en toe eers aan die Victoria-kollege op Stellenbosch studeer en daarna die B.A.-graad aan die Suid-Afrikaanse Kollege, voorloper van die Universiteit van Kaapstad. Eindelik is hy na die Kweekskool op Stellenbosch waar hy sy teologiese studie in 1892 voltooi het, gelegitimeer en toegelaat is tot die evangeliebediening. Op 25 Maart 1893 is hy bevestig as eerste herder en leraar van die NG gemeente Jamestown, wat op 12 Desember 1891 afgestig is van Aliwal-Noord en Dordrecht. Die kerkraad het verskeie ander beroepe uitgebring voor dié op prop.


Abstrakte kuns gebruik 'n visuele taal van vorm, kleur en lyn om 'n komposisie te skep wat met 'n mate van onafhanklikheid van visuele verwysings in die wêreld bestaan. Abstraksie dui op 'n afwyking van realisme in die uitbeelding van voorwerpe in kuns. Hierdie afwyking kan gering, gedeeltelik of volledig wees. Voorbeelde van die talle kunsbewegings wat gedeeltelike abstraksie beliggaam, is fauvisme waar kleur opvallend en doelbewus teenoor die werklikheid gestel word, en kubisme waar die vorms van werklike entiteite op blatante wyse verander word. Baie van die kuns van vroeë kulture – simbole op erdewerk, materiale, en graverings en skilderye op rots – was eenvoudige, geometriese en lineêre vorms wat moontlik 'n simboliese of dekoratiewe doel gedien het. Die skoonheid van Chinese of Islamitiese kalligrafie kan geniet word sonder dat dit noodwendig gelees en verstaan kan word. Vroeë aanduidings van 'n nuwe kunsrigting kon in James McNeill Whistler se kuns gesien word. Sy skildery Nocturne in Black and Gold: The falling Rocket, (1872), het groter klem op visuele sensasie as op die uitbeelding van die realiteit geplaas.


John Wilkes Booth (1838–1865) was 'n Amerikaanse akteur en die man wat pres. Abraham Lincoln doodgeskiet het. Hy was ontstoke omdat Lincoln stemreg aan voormalige slawe wou gee. Booth is op 10 Mei 1838 in Bel Air, Harford County in Maryland gebore. Hy was die negende van die tien kinders van die Engelse akteur Junius Brutus Booth, wat in 1821 na die Verenigde State geëmigreer het. Hy maak sy toneeldebuut op 17-jarige ouderdom ten tyde van die Amerikaanse Burgeroorlog (1861–1865). Booth was 'n gevierde akteur en is deur resensente vir sy talent geloof. As gevolg van sy voorkoms het hy talle vroulike bewonderaars gehad. Tydens die Burgeroorlog het hy die Gekonfedereerde State van Amerika ondersteun. Hy was 'n voorstander van slawerny en het pres. Lincoln se stryd teen die Konfederasie veroordeel. As gevolg hiervan raak hy by 'n sameswering om die president te ontvoer betrokke. Toe dit misluk en die Konfederasie begin verloor, besluit Booth om die president om die lewe te bring. Twee van sy handlangers sou terselfdertyd die minister van buitelandse sake, William H. Seward, en adjunkpresident Andrew Johnson vermoor.


Michael Brimer (gebore 1933) is 'n Suid-Afrikaanse pianis, orrelis, dirigent en komponis. Hy het hom in 1958 in Australië gevestig, waar hy Beethoven se 32 klaviersonatas en al Schumann se klavierwerke vir opnames uitgevoer het. Saam met sy vrou, Judith, het hy die Bermagui Four Winds-fees begin. Sy Klavierkonsert No. 2 is opgeneem, en sy boek, Utopia Unlimited, het in 1975 verskyn. Brimer is op 8 Augustus 1933 is Suid-Afrika gebore en studeer onder Eleanor Bonnar, 'n leerling van Leopold Godowsky. Daarna studeer hy aan die Universiteit van Kaapstad, die Royal College of Music, die Royal School of Church Music in Londen en aan die Universiteit van Cambridge. Hy het ook in Wene en Australië studeer. Sy akademiese loopbaan het afsprake as buitengewone professor aan die Universiteit van Wes-Australië, Monash Universiteit en die Universiteit van Natal ingesluit, asook as dekaan van die Fakulteit Musiek aan die Universiteit van Kaapstad en Ormond Professor in Musiek aan die Universiteit van Melbourne, waar hy vir 9 jaar werksaam was. Daarna is hy as emeritus professor by Melbourne-universiteit aangestel en het hy hom in Sydney gevestig.


Die Trimurti (/trɪˈmʊərti/; Sanskrit: त्रिमूर्ति trimūrti, "drie vorme") is die driedubbele godheid in Hindoeïsme waarin die kosmiese funksies skepping, onderhoud en vernietiging verpersoonlik word deur ’n triade van gode: gewoonlik Brahma die skepper, Vishnu die onderhouer en Shiva die vernietiger/vervormer. Individuele denominasies se weergawes kan egter verskil. Wanneer al drie gode van die Trimurti in ’n enkele avatar geïnkarneer word, is die avatar bekend as Dattatreya. Shaiviste glo Shiva voer vyf aksies uit: skepping, onderhoud, vernietiging, die geheimhouding van grasie en die onthulling van grasie. Die eerste drie aksies word vereenselwig met Shiva as Sadyojata (soortgelyk aan Brahma), Vamadeva (Vishnu) en Aghora (Rudra). Hulle is nie ander gode as Shiva nie, maar ander vorme van hom. Net so is die Trimurti ’n vorm van Shiva. Volgens Shaiviste is Shiva die opperwese wat verskeie kritieke rolle vervul en toepaslike name en vorme daarvoor aanneem. Shaktiste glo die drie vorme van die Trimurti is vroulik en nie manlik nie: Mahasarasvati is die skepper, Mahalaxmi die onderhouer en Mahakali die vernietiger.


Wiener Neustadt is die tweede grootste stedelike nedersetting in die Oostenrykse deelstaat Neder-Oostenryk na die deelstaathoofstad Sankt Pölten, en die elfde grootste in Oostenryk, met 'n bevolking van 45 244 (soos op 1 Januarie 2019). Wiener Neustadt is 'n beplande stad wat in die Hoë Middeleeue deur die Babenbergse hertog Leopold V om politieke en strategiese redes in die Steinfeld, die mees suidelike deel van die Weense Bekken, 50 km suid van die huidige federale hoofstad Wene, gestig is. Die stadsuitleg is aan antieke Romeinse voorbeelde ontleen, die finansiële middele vir die stadstigting onvrywillig deur Engeland beskikbaar gestel met die geweldige losprys van meer as twintig ton silwer wat vir die vrylating van koning en kruisvaarder Richard I Leeuehart betaal moes word nadat hy tydens sy terugreis uit die Heilige Land in Oostenryk gevange geneem en aangehou is. Vanaf die laat 18de eeu het dit tot 'n belangrike nywerheidspilpunt temidde van die sogenaamde Teresiaanse Nywerheidsgebied (Theresianisches Industrieviertel) gegroei waar onder meer lokomotiewe vervaardig is. Die stad was gedurende die Tweede Wêreldoorlog vanweë sy militêre vliegtuigfabrieke en ander belangrike aanlegte die teiken van geallieerde lugaanvalle.


'n Na-aperbloutjie (Cacyreus virilis) is 'n vlinder in die familie van Bloutjie-skoenlappers (Lycaenidae). Dit word ook soms die Na-aper-malvabloutjie genoem, en staan in Engels bekend as die Mocker Bronze of Mocker Blue. Kom in Afrika voor in Gambië, Senegal, Guinee, Nigerië, Kenia, Uganda, Tanzanië, Burundi, Demokratiese Republiek van die Kongo, Zambië, Malawi, Zimbabwe, Botswana, eSwatini en Suid-Afrika. Die spesie is ook teenwoordig in Arabië, Jemen en Dhofar in Oman. Dit kom ook vermoedelik in Somalië en Ethiopië voor. Dit is meer algemeen in Suider-Afrika as in die weste. Hierdie vlinder word in die meeste soorte savanne aangetref, meestal in onbewerkte velde en kom nie in digte bosgebiede voor nie. Dit word dikwels in gebiede met kort gras aangetref. Beide geslagte besoek blomme en mannetjies besoeke klam modderrige grond. Die vlerkspan van die wyfie is 24–26 mm en dié van die mannetjie is 24–27 mm. Die bokant van die vlerke is bruin, en dié van die mannetjie het 'n staalblou skynsel. Die onderkant van die vlerk is bruin met wit spikkels en vlekke.


Arthur Fula (*16 Mei 1908, Oos-Londen – †17 Mei 1966, Johannesburg) was die eerste swart man wat ’n roman in Afrikaans publiseer. Fula was agt tale magtig en was ’n tolk in die magistraatshof. Sy werk word in onder andere Duits en Russies vertaal. Arthur Nuthall Fula is op 16 Mei 1908 in Oos-Londen gebore as kind van Xhosa-ouers. In 1910 kom hy saam met sy gesin na die Witwatersrand, waar hulle in George Goch, naby Germiston, gaan woon. In hierdie hoofsaaklik Kleurling woongebied kom hy in aanraking met Afrikaans en leer dit vlot praat. Hy gaan skool by die Engelstalige Siemert School for Coloureds in Doornfontein waar hy die Vorm IV-eksamen slaag. Later studeer hy by die Eurafrican Normal College, maar moet na drie jaar sy onderwysstudies staak weens finansiële probleme. In 1925 begin hy op die Wolhuter Goudmyn werk as hospitaalklerk en later as mynarbeider en vanaf 1930 is hy ’n mynarbeider op die New Pioneer Goudmyn. Na twee jaar ambagsopleiding werk hy vir sowat vyftien jaar as ’n meubelmaker by ’n meubelfabriek en wanneer hierdie besigheid tot niet gaan, bedryf hy sy eie kabinetmakery, wat ook onsuksesvol is.


Mary Ann Adler (*21 Maart 1904, Robertson - † 10 Julie 1986, Kaapstad) is die getroude naam van Annemarie Wessels. Adler verkies egter om onder haar nooiensvan, Wessels, te skryf. Wessels is veral bekend vir haar Afrikaanse romans en kindertoneelstukkies. Annemarie Wessels Annemarie Wessels


Hierdie artikel behoort versmelt te word met J.F. van Oordt. D’Arbez (*20 November 1856, Kaapstad - † 6 September 1918, Somerset-Wes) is die skuilnaam van J.F. van Oordt, ’n belangrike oorgangsfiguur tussen die Eerste en Tweede Afrikaanse Taalbeweging. Hy is die seun van die koerantredakteur en klassikus J.W.G van Oordt en Susanna Changuion, ’n dogter van die taalkundige A.N.E. Changuion. van Oordt skryf prosa as D’Arbez en dramas as Nemo. Johan Frederik van Oordt, wat romans onder die skuilnaam D'Arbez en dramas onder die skuilnaam Nemo skryf, is op 20 November 1856 in Kaapstad gebore. D'Arbez is die omgekeerde van “zebra”, die naam wat professor Cozijn van Leiden aan hom gee. Hy is die oudste seun van die klassikus, joernalis en historikus dr. Jan Willem Gerbrand van Oordt, wat redakteur is van Nederlandstalige koerante soos Het Volksblad, De Zuid-Afrikaan en Ons Land, en Susanna Magdalena Changuion, ’n dogter van dr. A.N.E. Changuion. Op ongeveer tweejarige ouderdom verhuis die gesin na Nederland waar sy vader ’n pos aanvaar as lektor in die klassieke aan die gimnasium in Den Haag.


'n Swart nommertjie (Little Black Dress) is 'n klein swart aand- of skemerkelkrok, eenvoudig gesny en dikwels baie kort. Mode-historici skryf die oorsprong van die klein swart rok toe aan die 1920's-ontwerpe van Coco Chanel en Jean Patou. Dit is bedoel om 'n langdurige, veelsydige, bekostigbare, toeganklike styl te wees wat op die wydste mark moontlik gerig is in 'n neutrale kleur. Die "klein swart nommertjie" word as noodsaaklik beskou in 'n volledige klerekas deur baie vroue en modewaarnemers, wat glo dat dit 'n "reël van die mode" is dat elke vrou haar eie eenvoudige, elegante swart rok op of af kan aantrek, afhangende van die geleentheid: byvoorbeeld, gedra met 'n baadjie en pompskoene vir die besigheidsdag of met meer versierde juweliersware en bykomstighede vir die aand. Steele, Valerie (1988). styledotcom (2010-08-19). "Katy Perry looks stunning in slinky LBD". ""Women's History Month kicks off in 'Little Black Dress' style", Northern Illinois University". Geargiveer vanaf die oorspronklike op 11 Oktober 2010.


Bugs Bunny is 'n haas in 'n strokiesprent wat gaande is oor wortels. Die karakter is deur Warner Bros vir hulle tekenreekse Looney Tunes en Merrie Melodies geskep, en het een van die bekendste tekenfilmfigure ter wêreld geword. Bugs is veral bekend vir die frase "What's up, doc?" (in 'n New Yorkse aksent) wat die eerste keer op 27 Julie 1940 in A Wild Hare gehoor is. Bugs verskyn egter al in 1938 in 'n fliek van Porky Pig: Porky's Hare Hunt. Sedert sy debuut is Bugs in talle kortfilms, speelfilms, TV-reekse, strokiesprente, videospeletjies, pretparkritte en advertensies gebruik. Hy was die tweede tekenkarakter (na Mickey Mouse) om 'n ster op die Hollywood Walk of Fame te ontvang. Bugs is 'n vermenslikte konyn of haas (daar word tot vandag toe bespiegel wat hy nou regtig is) met 'n grys-wit pels. Met uitsondering van sy wit handskoene, dra hy geen klere nie. Bugs raak in bykans elk film waarin hy speel by 'n konflik met ander karakters betrokke, hoewel dit selde sy skuld is.


Perdeby is die amptelike studentekoerant van die Universiteit van Pretoria. Die koerant is in poniekoerantformaat met tussen twaalf en 28 bladsye en het 'n weeklikse sirkulasie van 10 000. Perdeby word elke Maandag gratis uitgereik en word op al die kampusse en in koshuise van die Universiteit beskikbaar gestel. Die koerant het ook 'n aanlynweergawe met 'n maandelikse lesertal van 25 000. Sommige inhoud is slegs aanlyn beskikbaar. http://www.perdeby.co.za (en) Perdeby op Twitter Hierdie artikel is ’n saadjie. Voel vry om Wikipedia te help deur dit uit te brei.


In die tandheelkunde verwys 'n tandlys na die ingroeiing van die dekweefsel in die mondholte in die gebied van die kaak, waar tande sal ontwikkel. Hierdie artikel is ’n saadjie. Voel vry om Wikipedia te help deur dit uit te brei.


Moderne Wetenskap is die titel van 'n reeks van 12 boeke wat in 1962 deur Tafelberg-uitgewers gepubliseer is. Die boeke was Afrikaanse vertalings van die Engelstalige reeks Science Study Series wat onder leiding van die Physical Science Study Committee (PSSC) aan MIT die lig gesien het. Die PSSC het hom dit ten doel gestel om wetenskapsonderrig in die Verenigde State te moderniseer en te verbeter, en dit het deel uitgemaak van die opskuddings in Amerikaanse onderrig wat op die onverwagte lansering van Spoetnik deur die Sowjetunie gevolg het. Die Amerikaanse publiek en regering was erg geskok dat die Russe blykbaar die leiding op wetenskaplike gebied oorgeneem het, en 'n program is van stapel gestuur om laer- en hoërskool wetenskapsonderrig te verbeter. Die PSSC was nou hierby betrokke gewees en die Science Study Series was 'n reeks boeke, geskrewe deur voorste fisici, wat die publiek en onderwysers op 'n informele manier aan gevorderde wetenskap probeer blootstel het. Die vertaling van die reeks is deur 'n groep akademici aan meestal Afrikaanse universiteite behartig. Die volgende titels is uitgegee: 1. Die verhaal van die Neutron, deur Donald J Hughes 2.


In die mediese vakterminologie verwys maagsuur na 'n sap wat deur kliere van die maagslymvlies afgeskei word. Dit bevat spysverteringsensieme en soutsuur. Wikimedia Commons het meer media in die kategorie Maagsuur. Hierdie artikel is ’n saadjie. Voel vry om Wikipedia te help deur dit uit te brei.


Die 2009 Formule Een Maleisiese Grand Prix is op 5 April 2009 in Sepang, Maleisië, gehou. Dit was die tweede wedren van die kampioenskapseisoen en is deur Jenson Button in sy Brawn-Mercedes gewen. 1Sebastian Vettel is tien plekke teruggeskuif nadat hy tydens die Australiese Grand Prix in 'n vermybare botsing met Robert Kubica was. 2Rubens Barrichello is vyf plekke teruggeskuif omrede sy ratkas vervang moes word.


Patrick Hughes (* 20 Oktober 1939 in Birmingham, Engeland) is 'n Britse kunstenaar wat hom veral met optiese en visuele illusies, die wetenskap van waarneming en die karakter van kunstenaarsvoorstellings besig hou. Hughes, wat 'n graad by die Graham Day-kollege in Leeds verwerf en vervolgens 'n tyd lank as dosent aan die Leeds-kunskollege werksaam was voordat hy vir 'n loopbaan as kunstenaar gekies het, het baie van sy werke vanuit 'n omgekeerde perspektief (reverspective) geskep - as optiese illusies op 'n driedimensionele oppervlak waarby juis dié dele van 'n beeld, wat fisies die naaste lê, vir die waarnemer lyk asof hulle veraf is. Die eerste uitstalling van Hughes se werke is in 1961 gereël. Drie jaar later het Sticking-out Room, sy eerste reverspective, ontstaan. Sedert 1970 word sy werke in samewerking met die kunsgalery Angela Flowers Gallery (tans Flowers Gallery) vertoon. Hughes het drie boeke oor die visuele en verbale retoriek van die paradoks en die oksimoron geskryf en saamgestel. www.artnet.de: Patrick Hughes. Besoek op 20 April 2017 Amptelike webtuiste


Gamma Arae (γ Arae, afgekort as Gamma Ara of γ Ara) is ’n ster in die suidelike sterrebeeld Altaar (Ara). Met ’n gemiddelde skynbare magnitude van 3,3 is dit die vierde helderste ster in die sterrebeeld en is dit maklik met die blote oog sigbaar. Dit is sowat 1 110 ligjare van die Son af. Dit is ’n enorme ster met ’n radius van 23 keer dié van die Son. Dit straal 120 000 keer soveel energie as die Son uit, met ’n oppervlaktemperatuur van 21 500 K. Dié hitte gee Gamma Arae die kenmerkende blouwit skynsel van ’n B-tipe ster. Dit het ’n sterreklassifikasie van B1 Ib – die helderheidsklas "Ib" dui aan dit is ’n superreus met ’n laer ligsterkte. Gamma Arae is redelik jonk, met ’n geraamde ouderdom van sowat 15,7 miljoen jaar. Die ster roteer vinnig, teen ’n snelheid van 269 km s-1, wat beteken dit voltooi ’n volle rotasie elke 4,8 dae. Dit veroorsaak absorpsielyne in sy spektrum wat saamvloei vanweë die Doppler-effek, wat hulle moeilik maak om te ontleed.


Kalsiumoksalaat is kalsium-sout van oksaalsuur. Dit het die formule CaC2O4, maar dit kan as verskeie hidrate voorkom wat ook as minerale bekend is. CaC2O4 - die anhidraat word by 'n temperatuur bo 150 °C gevorm. CaC2O4∙H2O - die vorm waarin dit verhandel word, bekend as die mineraal whewelliet CaC2O4∙2H2O - bekend as weddelliet; CaC2O4∙3H2O - bekend as caoxiet Indien die monohidraat verhit word, verloor dit eers sy kristalwater, daarna ontbind dit in twee stappe, eers na kalsiumkarbonaat en dan na kalsiumoksied: C a C 2 O 4 . H 2 O →   150 o C C a C 2 O 4 + H 2 O →   500 o C C a C O 3 + C O ↑ →   700 o C C a O + C O 2 {\displaystyle CaC_{2}O_{4}.H_{2}O{\xrightarrow {~150^{o}C}}CaC_{2}O_{4}+H_{2}O{\xrightarrow {~500^{o}C}}CaCO_{3}+CO\uparrow {\xrightarrow {~700^{o}C}}CaO+CO_{2}} TA Inst..


Thaba Tshwane (voorheen Voortrekkerhoogte) is 'n militêre kamp en voorstad in die suide van Pretoria, Suid-Afrika. "Subplek Thaba Tshwane". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Die sukkulensie-indeks is 'n rowwe maat vir die sukkulensie van 'n vetplant. Dit is gedefinieerd as S I = M w M p {\displaystyle SI={\frac {M_{w}}{M_{p}}}} M w {\displaystyle M_{w}} :Waterinhoud van volledig gehidrateerde plant [g] M p {\displaystyle M_{p}} :Die droë massa van die plant [g] Hierdie grootheid is eenvoudiger om te meet as die hidrouliese kapasitansie of die selwandmodulus en is 'n maat vir die vermoë van die hele plant om water te stoor. Goeie vetplante het 'n hoë SI: Anacampseros lanceolata -- 53,27 Suaeda taxifolia -- 17,52 Portulaca oleracea -- 16,92 Limeum africanum (Koggelmandervoet) -- 11,18 Mollugo verticillata -- 9,59 Advances in Botanical Research, Volume 55 Jean-Claude Kader, Michel Delseny Academic Press, 2010, ISBN 0123808693, 9780123808691


Die 2009 Formule Een Belgiese Grand Prix is op 30 Augustus 2009 op die Circuit de Spa-Francorchamps, in België, gehou. Dit was die twaalfde wedren van die kampioenskapseisoen en is deur Kimi Räikkönen in 'n Ferrari gewen.


Die 2009 Formule Een Britse Grand Prix is op 21 Junie 2009 op die Silverstone-renbaan in Silverstone, Brittanje gehou. Dit was die agtste wedren van die kampioenskapseisoen en is deur Sebastian Vettel in sy Red Bull-Renault gewen.


Ngwempisi is 'n groot landelike gebied met 'n bevolking van 3 900 in Umzinyathi-distriksmunisipaliteit in die KwaZulu-Natalprovinsie van Suid-Afrika. "Hoofplek Ngwempisi". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


KwaZiba is 'n nedersetting in Umzinyathi-distriksmunisipaliteit in die KwaZulu-Natalprovinsie van Suid-Afrika. "Hoofplek KwaZiba". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Gujini is 'n nedersetting geleë in die middel van KwaZulu-Natal, Suid-Afrika. "Hoofplek Gujini". Sensus 2011.


Emthaleni is 'n nedersetting geleë in die middel van KwaZulu-Natal, Suid-Afrika. "Hoofplek Emthaleni". Sensus 2011.


In teater is ’n monoloog (uit Grieks: μονόλογος, uit μόνος mónos, "alleen” en λόγος lógos, "spraak") ’n toespraak wat deur ’n enkele karakter gelewer word. Dit word gewoonlik gebruik om hulle gedagtes hardop uit te spreek, maar word soms ook direk aan ’n ander karakter of die gehoor gerig. Monoloë kom regoor die spektrum van die dramatiese media (toneelstukke, films, ens.), sowel as niedramatiese media soos poësie voor. Alhoewel daar baie ooreenkomste tussen monoloë en ander literêre middels is, insluitend alleenspraak, apostrowe en tersydes, is daar wel verskille. Monoloë is soortgelyk aan poësie en plotselinge wetes (epifanieë) in die sin dat daar een “stem” is, maar daar bestaan verskeie verskille tussen hulle. ’n Alleenspraak behels byvoorbeeld ’n karakter wat sy of haar gedagtes en gevoelens aan hom-/haarself en die gehoor verwoord sonder om enige van die ander karakters aan te spreek. ’n Monoloog is die gedagtes van ’n persoon wat hardop uitgespreek word. Monoloë word ook van apostrowe onderskei waar die spreker of skrywer ’n denkbeeldige persoon, nielewende voorwerp of idee aanspreek.


Reenen J. van Reenen (1884–1935) was ’n Afrikaanse skrywer en besproeiings-ingenieur. Reenen Jan van Reenen is op 15 April 1884 op Calvinia gebore. Op jeugdige ouderdom verhuis hy saam met sy ouers na Kaapstad, waar hy in 1902 aan die Suid-Afrikaanse Kollege sy B.A.-graad behaal. Hy verwerf hier die heel eerste Koningin Victoria-beurs en sit dan as Rhodes-skolier sy studies in die Verenigde State van Amerika voort, waar hy in 1906 sy siviele ingenieurseksamen aan die Lehigh Universiteit in Pennsilvanië aflê. In Nebraska doen hy vir ’n jaar praktiese ervaring op van groot besproeiingswerke. By sy terugkeer na Suid-Afrika praktiseer hy vir ’n tydjie privaat en kry dan ’n aanstelling in die Kaapse Besproeiingsdepartement, waarna hy in 1907 aangestel word as superintendent van Weë en Openbare Werke in die Vrystaat. Hier werk hy twintig jaar lank totdat hy in 1927 voorsitter word van die Besproeiingskommissie en na Pretoria verhuis. In Bloemfontein is hy ’n leiersfiguur in die kultuurvereniging Ons Taal. Hy dien op verskeie belangrike kommissies. So is hy voorsitter van die Historiese Monumentekommissie, voorsitter van die Kommissie vir Myne met lae Ertsgehalte en ook voorsitter van die Kommissie vir die vasstelling van die grens tussen Suidwes-Afrika en Angola.


Phomolong is 'n nedersetting in die Vrystaat, Suid-Afrika. Tydens die apartheidera was Phomolong waar die dorp Hennenman se swartmense gewoon het. Volgens die 2011-sensus het die nedersetting 'n bevolking van 20 562 gehad. "Hoofplek Phomolong". Sensus 2011. Hierdie Vrystaat-verwante artikel is slegs 'n saadjie. U kan ons wikipedia help deur dit uit te brei.


Die Laer-Toengoeska (Russies: Ни́жняя Тунгу́ска, Nisjnjaja Tunguska, [ˈnʲiʐnʲɪjə tʊnˈɡuskə]) is 'n groot sytak van die Jenisejrivier in Siberië. Dié rivier, met 'n lengte van 2 989 km (1 1857 myl), ontspring noord van Oest-Koet naby die Klip-Toengoeska se bron in die Irkoetsk-oblast. Aansluitend vloei dié rivier in 'n noordelike rigting deur die Irkoetsk-oblast en bereik Jerbogachen. Net oos van die grens tot die Krasnojarsk-krai begin die Laer-Toengoeska in 'n noordwestelike rigting vloei en bereik Toera. Vanaf Toera vloei dié rivier in 'n westelike rigting en later weer in 'n noordwestelike rigting. Naby Toeroechansk mond die Laer-Toengoeska in die Jenisejrivier uit. Die Laer-Toengoeska is een van drie riviere in Rusland wat die naam Toengoeskarivier dra. Die ander is die Klip-Toengoeska wat sowat 100 km noord van die Laer-Toengoeska se bron entspring en sowat 600 km suid van die Laer-Toengoeska se monding in die Jenisejrivier uitmond. Die Angara se boloop word soms ook Bo-Toengoeska genoem. "Nizhnyaya Tunguska River" (in Engels). Encyclopædia Britannica. Geargiveer vanaf die oorspronklike op 1 September 2019.


Die mineraal Zaheriet is 'n komplekse sulfaat van aluminium met die chemiese formule Al12(OH)26(SO4)5·20H2O, en het 'n wit tot blougroen kleur. Dit is in 1977 in die Soutbergreeks, Punjab, Pakistan deur Mohamed Abduz Zaher van die Bangladesj Geologiese Opname ontdek, na wie die mineraal ook vernoem word. Mineraal Relatiewe digtheid Mohs se hardheidskaal Webmineral data Mindat.org


'n Erasmusbaba is 'n baba wie se ouers mekaar deur die Europese Unie se Erasmusprojek ontmoet het. In 2014 het die Europese Kommissie geraam dat daar meer as een miljoen van hulle sedert die stigting van die Erasmusprojek in 1987 gebore is. Die Erasmusprojek – genoem na Erasmus van Rotterdam – het ten doel om jong Europeërs die geleentheid te gee om in 'n ander lidstaat van die Unie te studeer. Die program betrek die 28 lidstate van die Europese Unie asook die vier ander lede van die EER en Turkye. Hierdie program is baie gewild onder jong mense in Europa. Een rede is dat hulle met ervaring buite hulle eie land makliker werk vind. Die program het in 2017 'n begroting van €2 110 000 000 gehad. "Independent" (in Engels). Geargiveer vanaf die oorspronklike op 28 September 2019. "Amptelike webwerf" (in Engels). Geargiveer vanaf die oorspronklike op 23 Mei 2020. Hierdie artikel is ’n saadjie. Voel vry om Wikipedia te help deur dit uit te brei.


Ga-Mangou is 'n Swart nedersetting in Aganang Plaaslike Munisipaliteit, in die Limpopoprovinsie van Suid-Afrika. Dit is 34 km noordwes van Polokwane geleë. Lys van dorpe in Suid-Afrika "Hoofplek Ga-Mangou". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Serisiet is 'n mineraal. Dit is 'n fynkorrelrige wit kaliummika wat die verweringsproduk van verskeie aluminosilikaatminerale is. Die formule is KAl2(AlSi3O10)(OH,F)2. Dit is 'n soort muskoviet wat soms effens met paragoniet gemeng is. Soils.org.za. "mindat 9252" (in Engels). Geargiveer vanaf die oorspronklike op 23 Mei 2020. Hierdie artikel is ’n saadjie. Voel vry om Wikipedia te help deur dit uit te brei.


Ametrien, ook bekend as tristien of onder sy handelsnaam bolivianiet, is 'n natuurlike variëteit van kwarts. Dit is 'n mengsel van ametis en sitrien, met sones van pers en geel of oranje. Byna alle kommersiële beskikbare ametrien word in Boliwië ontgin. Die kleur van die sones wat binne ametrien sigbaar is, is te danke aan verskillende oksidasietoestande van yster in die kristal. Die verskillende oksidasietoestande ontstaan as gevolg van 'n temperatuurgradiënt oor die kristal tydens die vorming daarvan. Kunsmatige ametrien kan geskep word deur differensiële hittebehandeling van ametiste. Volgens legende is ametrien die eerste keer aan Europa bekendgestel deur 'n conquistador se geskenke aan die Spaanse koningin, nadat hy 'n myn in Boliwië as 'n trougeskenk ontvang het ná sy huwelik met 'n prinses van die Ayores-stam. Daar kan aanvaar word dat die meeste ametrien in die laer pryssegment van sintetiese materiaal afkomstig is. 'n Russiese laboratorium het sedert 1994 die industriële produksie van tweekleurige kwarts vervolmaak, wat later bestraal word om die tipiese ametrienkleure tot voorskyn te bring. Groen-geel of goudkleurige-blou ametrien kom nie in die natuur voor nie. Vasconcelos, Paolo;


Matlockiet is 'n seldsame sekondêre loodmineraal met formule PbFCl. Dit word in Suid-Afrika in die silwermyngebied Argent, naby Delmas in Mpumalanga aangetref. Dit het 'n tetragonale struktuur wat die argetipe is van die strukturbericht-klassifikasie se E0₁-struktuur. Die loodatoom het 'n negevoudige omringing wat as 'n enkelvoudiggekapte vierkantige antiprisma beskryf kan word. Aan een kant het die atoom 'n vierkant van fluooratome op 'n afstand van 2,906 A. Aan die ander kant 'n vierkant van chlooratome op 'n afstand van 3,089 A. Hierdie vierkant is 90 grade gedraai ten opsigte van die fluoorvierkant. Reg bo die chloorvierkant is 'n vyfde chlooratoom op 'n effens groter afstand van 3,216 A. Atoomposisies: "mindat" (in Engels). Geargiveer vanaf die oorspronklike op 2 Mei 2020. TYPIX Standardized Data and Crystal Chemical Characterization of Inorganic Structure Types, Springer Science & Business Media, Erwin Parthé, Louise Gelato, Bernard Chabot, Marinella Penzo, Karin Cenzual, Roman Gladyshevskii, 2013, ISBN 3-662-10641-8, ISBN 978-3-662-10641-9 Crystal structure refinement of matlockite M. Pasero, N Perchiazzi Mineralogical magazine 60, 1996, bls.


Die Ili (Oeigoers: ئىلى دەرياسى, Ili deryasi of Или дәряси, Ili dəryasi; Kasaks: Іле, İle, ئله; Russies: Или; Chinees: 伊犁河, pinyin: Yīlí Hé; Mongools: Ил, letterlik: "kaalheid") is die grootste van die Balchasj-meer se invloeiende riviere. Dié rivier, met 'n lengte van 1 400 km (870 myl), ontstaan deur die saamvloei van die Koenes- en Tekes-riviere in die outonome gewes Xinjiang van die Volksrepubliek China. Aansluitend vloei dié rivier in 'n westelike rigting deur die stad Yining en bereik die Kasakse grens. In Kasakstan vloei die Ili in 'n westelike rigting tot by Kapchagai, sowat 70 km noord van die voormalige hoofstad Almati. Aansluitend vloei dié rivier in 'n noordwestelike rigting en mond in 'n wye delta in die Balchasj-meer uit. As gevolg van die groot bevolkingsgroei in die Chinese outonome gewes Xinjiang styg die waterverbruik, waardeur minder water die Balchasj-meer bereik en die meer bedreig.


Australiese reëls voetbal, ook bekend as  Australiese voetbal, of net voetbal of footy, is 'n kontaksport wat deur twee spanne van agtien spelers elk gespeel word op 'n ovaalvormige veld, dikwels 'n aangepaste krieketveld. Die sport se oorsprong kan teruggevoer word na die voetbalwedstryde gespeel in Melbourne, Victoria in 1858, geïnspireer deur die Engelse openbare skool-voetbalwedstryde. Op soek na die ontwikkeling van 'n spel wat meer geskik is vir volwassenes en Australiese toestande, het die Melbourne Voetbalklub die eerste reëls van Australiese voetbal in Mei 1859 gepubliseer, dit maak dit die oudste van die wêreld se groot voetbalkodes. Die belangrikste metode om punte aan te teken, is deur die ovaalvormige bal tussen twee hoë doelpale deur te skop. Die span met die hoogste telling aan die einde van die wedstryd wen, tensy dit gelykop is. Tydens algemene spel, kan spelers hulself oral op die veld posisioneer en enige deel van hulle liggame gebruik om die bal te beweeg. Die primêre metodes is skop, handbal en hardloop met die bal. Daar is reëls oor hoe die bal hanteer kan word: byvoorbeeld, spelers wat hardloop met die bal moet met tussenposes dit op die grond bons.


Die Morane-Saulnier M.S.406 was 'n Franse monovlerk, enkelsitplek vegvliegtuig was deur die Franse Lugmag gebruik is tydens die Tweede Wêreldoorlog. Die vliegtuig was ontwikkel na aanleiding van 'n versoek deur die Franse Lugvaart Kantoor. Die prototipe het sy nooiensvlug op 8 Augustus 1935 voltooi. Die vliegtuig was gebou met laaghout en bedek met plaat metaal. Die romp tussen die stert en kajuit was bedek met materiaal. Alhoewel die vliegtuig oor 'n intrekbare onderstel beskik het, het dit nie oor 'n stertwiel beskik nie maar 'n gly ski; later is dit verander. Die ontwerp was deeglik getoets met die voorproduksie M.S.405 series vliegtuie. In Maart 1938 het Morane-Saulnier 'n bestelling van 1000 vliegtuie vir die M.S.406C-1 model ontvang. Die eerste M.S.406C-1 het in Januarie 1939 gevlieg. Bestellings is daarna ontvang vanaf China, Finland, Turkye, Lithuania, Pole en Joego-Slawië. Switserland het ook twee vroeë modelle gekoop wat hulle later onder lisensie vervaardig het. Daar was egter produksie probleme met die 12Y motor en slegs 572 van die vliegtuie word afgelewer aan die Franse Lugmag voor die val van Frankryk.


'n Wurgknoop (Engels: strangle knot) is 'n knoop, soortgelyk aan die konstriktorknoop (Engels: constrictor knot), behalwe vir die twee kante wat by die sye uitsteek, en nie by die bo- en onderkant soos by die konstriktorknoop nie. Hierdie knoop is baie effektief om silindriese voorwerpe mee vas te maak. Dit kan ook gebruik word om twee stokke 90° met mekaar vas te maak (bv. die stutte van 'n vlieër), of om voorwerpe permanent of semi-permanent vas te bind. Dit is veral geskik vir take waar die punte naby die knoop afgesny moet word, sonder dat die knoop losgaan. Die knoop moet egter eers styf vasgetrek word voor die punte afgesny word. Dit is 'n baie veilige knoop, wat nie maklik losgaan nie, maar ook baie moeilik is om los te maak. As hierdie knoop styfgetrek is, word gereedskap soos bv. 'n els benodig om dit los te maak, of soms moet dit selfs afgesny word om dit los te kry. Verwante knope sluit o.a. die volgende knope in: Dubbele wurgknoop Konstriktorknoop Dubbele konstriktorknoop Boaknoop


Die torpedolipvis (Pseudocoris heteroptera) is 'n vis wat voorkom in die westelike Indiese Oseaan. In Engels staan die vis bekend as die Torpedo wrasse. Die vis word tot 15cm lank en het 'n slanke lyf. Die volwasse mannetjies is groenblou met donker vertikale strepe oor die sye en 'n donker vlek agter die oog. Die stertvin is deurskynend met swart rante. Die strepe op die agterkant van die lyf wissel na gelang van die gemoedstoestand van die vis. Die jong gebore visse en volwasse wyfies is grysgeel en die stertvin is ook deurskynend met swart rante. Later word die onvolwasse visse swart met 'n ligte penskant en twee kenmerkende strepe op die sye terwyl die dorsale-, anale- en stertvinne geel is. Die vis leef in aflandige koraal- en rotsriwwe in water wat 8 tot 50 m diep is. Die mannetjies is alleenlopend maar bly naby die wyfies wat op hulle beurt in klein groepies saambly. Hulle swem dikwels saam met ander klein vissies bo die rif rond. Die visse vreet soöplankton.


Hermanstad is 'n voorstad van Pretoria, Suid-Afrika. "Subplek Hermanstad". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Eco-Park Landgoed is 'n voorstad van Centurion, Suid-Afrika. "Subplek Eco-Park Landgoed". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Trevenna is 'n ou voorstad van Pretoria in Gauteng, Suid-Afrika. Dit lê langs Sunnyside, direk oos van die sentrum van die stad. Die hoofkantoor van die Departement van Handel en Nywerheid is hier geleë. "Subplek Trevenna". Sensus 2011.


Elandspoort is 'n voorstad van Pretoria, Suid-Afrika. "Subplek Elandspoort". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Ar-Raqqah (Arabies: الرقة), ook bekend as Rakka of Raqqa, is 'n stad in noordelike Sirië en die hoofstad van die gelyknamige administratiewe gewes. Sedert 2014 is Ar-Raqqah die de facto hoofstad van die Islamitiese Staat in Irak en die Levant. Ar-Raqqah is ongeveer 40 km oos van Sirië se grootste dam, die Tabqadam, en 160 km oos van Sirië se grootste stad, Aleppo, geleë. (en) The New Yorker - besoek op 25 November 2016 Wikimedia Commons het meer media in die kategorie Ar-Raqqah. Hierdie artikel is ’n saadjie. Voel vry om Wikipedia te help deur dit uit te brei.


'n Bandskuurder is 'n skuurmasjien wat gebruik word vir die vorming van en die afwerking van hout en ander materiaal. Dit bestaan uit 'n elektriese motor wat twee dromme draai waarop 'n deurlopende lus skuurpapier gemonteer is. Bandskuurders kan handgehou wees en beweeg word oor die materiaal, of stilstaande (vas) wees, waar die materiaal verskuif word na die skuurband. Stilstaande bandskuurders word soms op 'n werksbank gemonteer, in welke geval hulle bankskuurders genoem word. Hulle word dikwels met 'n skyfskuurder gekombineer. Bandskuurders kan 'n baie aggressiewe aksie op die hout uitoefen en word normaalweg slegs vir die beginstadiums van die skuurproses gebruik, of om vinnig materiaal te verwyder. Soms word hulle ook gebruik vir die verwydering van verf of die afwerking van hout. Bandskuurders kan ook gebruik word om 'n geheel-gladde oppervlak te bereik, indien toegerus met fyn skuurpapier. Bandskuurders wissel in grootte van die klein draagbare eenhede tot die wat wyd genoeg is om 'n volle 1,2 x 2,5 m (4 by 8 voet vel) laaghout in 'n produksie-aanleg te skuur. Sommige bandskuurders kan so groot wees soos 1,2 x 0,7 meter.


Motlamogale is 'n nedersetting in die Ehlanzeni-distriksmunisipaliteit in die Mpumalangaprovinsie van Suid-Afrika. Motlamogale weerskante van die R40-pad tussen Casteel en Rooiboklaagte geleë. Lys van dorpe in Suid-Afrika "Hoofplek Motlamogale". Sensus 2011.


Mphenyatsatsi is 'n nedersetting in die Ehlanzeni-distriksmunisipaliteit in die noordooste van Mpumalanga. Lys van dorpe in Suid-Afrika "Hoofplek Mphenyatsatsi". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Rulani is 'n nedersetting in die Ehlanzeni-distriksmunisipaliteit in die noordooste van Mpumalanga. Lys van dorpe in Suid-Afrika "Hoofplek Rulani". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Die Gloster Gladiator is 'n Britse dubbeldekker vegvliegtuig wat in die eerste paar maande van die Tweede Wêreldoorlog diens gedoen het. Dit was die laaste dubbeldekker wat die Britse Lugmag in diens gestel het en was tegnies verouderd toe dit in diens gestel was. Hulle is grootliks vervang met Spitfires en Hawker Hurricanes toe die Duitse magte Frankryk in Mei 1940 ingeval het. Die oorblywende Gladiators was magteloos teen die Duitse monovlerkvegters. In Noorweë het 263 Eskader egter steeds met die Gladiators geveg. Vlieënier Jacobsen het op een dag vyf Duitse vliegtuie afgeskiet. Dit is egter tragies dat 263 Eskader se vliegtuie vernietig is toe die skip waarmee dit vervoer is gekelder word deur die Duitse Vloot. Slegs twee vlieëniers het oorleef. Gladiators van 247 Eskader te Roborough het Plymouth en sy hawegebied beskerm tydens die Slag om Brittanje. In Junie 1940 het 'n paar Gladiators Malta beskerm en was ook in aksie teen die Italiaanse Magte in Egipte. Gladiators het in die Westelike Woestyn bly veg tot vroeg in 1942. Sommige was toegerus met arresteerhake en het diens gedoen in die Britse Vloot vanaf Desember 1938. Later is volledige vloot-Gladiators ontwikkel, toegerus met toerusting om 'n katapult te kan gebruik op vliegdekskepe.


Die Xenarthra is een van vier hoofgroepe (superorde's) van vandag se plasentale soogdiere. Saam met die Afrotheria vorm hulle die Atlantogenata. Die Xenarthra is die kleinste superorde en bevat net twee ordes. Een daarvan het twee onderordes: Cingulata -- die armadillo's Pilosa Vermilingua -- die miervreters Folivora -- die luidiere Die Xenarthra het lank endemies aan Suid-Amerika gewees, toe dit 'n eilandkontinent gewees het. Ná die vorming van die landengte van Panama het die groep ook na Noord-Amerika uitgebrei en vandag kan steeds armadillo's in die Verenigde State aangetref word.


Dr. John Medley Wood (1 Desember 1827 – 26 Augustus 1915) was 'n Suid-Afrikaanse plantkundige. Hy is in 1827 in Nottinghamshire gebore. Hy bring sewe jaar op die see deur voordat hy hom in 1852 in Natal vestig. Hy boer vir 30 jaar en 1882 word hy aangestel as Direkteur van die Durban Botaniese Tuin asook kurator van die Koloniale Herbarium. Hy was redakteur van Natal Plants en het baie geskryf. Rosenthal, Eric, Ensiklopedie van Suidelike Afrika, 1967 Wikimedia Commons het meer media in die kategorie John Medley Wood. Wikispecies het meer inligting verwant aan John Medley Wood Hierdie artikel is ’n saadjie. Voel vry om Wikipedia te help deur dit uit te brei.


Kadmoïndiet is 'n mineraal met formule CdIn2S4. Die mineraal is na sy chemiese samestelling genoem. Dit behoort tot die sulfospinelgroep en het die spinelstruktuur. Dit word op Iturup, een van die Koerile en naby Trutnov in Boheme aangetref. Op Iturup word dit rondom die uitlaat van 'n hoëtemperatuurfumarol (450-600° C) gevind. "mindat 27212" (in Engels). Geargiveer vanaf die oorspronklike op 23 Junie 2019.


Vliegas is 'n verbrandingsproduk van steenkool. In 'n moderne kragstasie bereik die verbrandingstemperatuur meer as 1500 °C. Die as wat gevorm word, bestaan uit die swaar bodemas wat op bodem van die verbrandingsoond versamel en die vliegas wat lig genoeg is dat dit saam met die verbrandingsgasse afgevoer word. Die vliegas word -dikwels elektrostaties- neergeslaan en versamel in silo's en daarna vir 'n verskeidenheid van aanwendings gebruik. Die Romeine het reeds die vulkaniese as van die Vesuvius vir die beton van die Panteon en die Kolosseum gebruik en dit staan vandag nóg. Vliegas het vergelykbare eienskappe en word ook dikwels in betonmengsels aangewend. Vliegas bestaan uit fyn stofdeeltjies kleiner as 75 mikron in deursnee. Hulle is gewoonlik glasagtige druppeltjies en amorf van struktuur. Die digtheid wissel gewoonlik van 2,1 tot 3,0 g/cm3 en die spesifieke oppervlak van 130 tot 1000 m2/kg. Die kleur hang af van die gehalte onverbrande koolstof. Lae gehaltes gee ligter kleure. Watter chemiese samestelling die as het hang af van watter brandstof gebruik word: antrasiet, bitumineuse kool, subbitumineuse kool of bruinkool. Die as van bitumineuse kool bestaan hoofsaaklik uit silika, alumina, ysteroksied en kalsiumoksied.


Ehrharta is 'n genus van plante in die grasfamilie. Die meeste spesies is inheems aan Afrika, met 'n paar uit Suidoos-Asië en van verskeie eilande in die Atlantiese Oseaan, Stille Oseaan en Indiese Oseaan. Die genus word ook aangetref in Australië, Suid-Asië, die Middellandse See en Noord-Amerika. Verskeie, insluitend E. longiflora, E. calycina (rooisaadgras) en E. Erecta word as indringende onkruide beskou. Gewone name vir hierdie genus sluit in veldgras. Hierdie genus is vernoem na die Duitse plantkundige Jakob Friedrich Ehrhart (1742–1795). Spesies Ehrharta acuminata (R.Br.) Spreng. – Australië Ehrharta barbinodis Nees – Kaapprovinsie Ehrharta brevifolia Schrad. – Kaapprovinsie, Namibië Ehrharta bulbosa Sm. – Kaapprovinsie Ehrharta calycina Sm. – Kaapprovinsie, Namibië, Vrystaat, Lesotho, KwaZulu-Natal; genaturaliseer in die Meditirene, Australië, Nieu-Seeland, VSA (Kalifornië, Nevada, Texas) Ehrharta capensis Thunb. – Kaapprovinsie; genaturaliseer in Indië Ehrharta delicatula Stapf – Kaapprovinsie, Namibië Ehrharta digyna Thunb. – Kaapprovinsie Ehrharta diplax F.Muell. – Sulawesi, Nieu-Guinee, Nieu-Seeland insluitende Antipodes, Fidji, Society-eiland Ehrharta distichophylla Labill.


In die mediese vakterminologie verwys melkgebit (ook melktande) na die kind se eerste gebit. Die elemente van die melkgebit is effens kleiner en sagter as die blywende gebit, wat in die kind se sewende jaar deurbreek. Hierdie artikel is ’n saadjie. Voel vry om Wikipedia te help deur dit uit te brei.


In die mediese vakterminologie verwys kroep na 'n ernstige siektetoestand waarby die vliesige beslae van difterie wat nie betyds herken is nie, tot in die strottehoof uitbrei sodat verstikking dreig. Wikimedia Commons het meer media in die kategorie Kroep. Hierdie artikel is ’n saadjie. Voel vry om Wikipedia te help deur dit uit te brei.


Oor die algemeen verwys epidermis na die buitenste laag selle van 'n orgaan (vir beide plante en diere). In die mediese vakterminologie verwys opperhuid (sinoniem: epidermis, uit Grieks “derma” = vel) na die veellagige dekweefsel, aan die oppervlakte verhoorn, wat 'n mens se uitwendige liggaamsoppervlak as buitelaag van die huid beklee en wat die huidkliere, hare en naels vorm. Hierdie artikel is ’n saadjie. Voel vry om Wikipedia te help deur dit uit te brei.


Theodore Cordy "Ted" Freeman (* 18 Februarie 1930 – † 31 Oktober 1964; Kaptein, Amerikaanse Lugmag), was 'n Amerikaanse lugvaartingenieur, toetsvlieënier en Nasa-ruimtevaarder. Hy sterf egter in 'n ongeluk met sy T-38 straalvliegtuig en word daarmee die eerste ongeval van Nasa se ruimtevaarderkorps. Gedurende die oggend van 31 Oktober 1964 vlieg Freeman terug vanaf die McDonnell-Douglas opleidingsfasiliteit in St. Louis, Missouri. Gedurende sy finale aanloop by die Ellington lugmagbasis, Houston, Texas, vlieg 'n gans by die bakboordluginlaat in en veroorsaak dat die enjin onmiddellik faal. Die insident is deur twee persone vanuit die lughawebeheertoring aanskou. Die vliegtuig het onmiddellik op sy romp geland, kort van die basis en het op 'n publieke hoofweg beland. Die vliegtuig het in stukke opgebreek, maar die twee persone het nie gesien dat Freeman uitgeskiet het nie. Hy was gekeur vir die Ruimtevaardergroep 3-inname. Wikimedia Commons het meer media in die kategorie Theodore Freeman.


Gastrulasie is ’n stadium vroeg in die embrio-ontwikkeling van die meeste diere waartydens die enkellaag-blastula herrangskik word in ’n veellaag-struktuur bekend as die gastrula. Voor gastrulasie is die embrio ’n aaneenlopende epiteellaag van selle; teen die einde van gastrulasie het die embrio begin differensieer om afsonderlike sellae, die basiese asse van die liggaam (byvoorbeeld bokant-onderkant, voorkant-agterkant) en een of meer seltipes, insluitende die toekomstige ingewande, te vorm. In organismes waar die gastrula drie kiemlae het, bestaan dié lae uit die ektoderm, mesoderm en endoderm. In organismes met twee kiemlae, het die gastrula net ’n ekto- en endoderm. Gastrulasie vind plaas ná kliewing (verdeling) en die vorming van die blastula. Dit word gevolg deur organogenese, waar individuele organe uit die nuut gevormde kiemlae ontstaan. Elke laag lei tot ’n spesifieke soort weefsel en organe in die ontwikkelende embrio. Uit die ektoderm ontstaan die epidermis en senustelsel in gewerweldes. Uit die endoderm ontstaan die epiteel van die spysverterings- en asemhalingstelsel en organe wat met eersgenoemde verband hou, soos die lewer en pankreas.


Die aapvuisknoop is 'n direkte vertaling van die Engelse naam Monkey's fist knot. Hierdie knoop vorm 'n bal aan die tou se punt, waarin 'n swaar voorwerp soos 'n klip of stuk yster gesit kan word om dit gewig te gee. Hierdie knoop is op ou skepe gebruik aan die punt van die vasmeertou waarmee die boot of skip aan die kaai vasgemaak is, sodat dit vanaf 'n boot of skip na die kaai gegooi kon word. Dit het egter al vele ongelukke veroorsaak a.g.v. die onverwagte gewig aan die punt van die tou, veral beserings aan die vingers en kop. Meer onlangse gebruike is as versiering, bv. aan die punt van 'n fluitjie of sleutelhouer se tou. Hierdie knoop is ook 'n groot bron van vermaak vir kinders, vir wie die maak van hierdie knoop 'n besondere fasinasie inhou. Alhoewel die Aapvuisknoop normaalweg drie windings in elk van die drie rigtings het, is daar variasies waar daar vanaf twee tot vier of meer windings kan wees.


Die Hemichordata is 'n klein dierefilum binne die Deuterostomia. Hulle is verwantes van die Chordata. DNS-navorsing wys nogtans uit dat hulle dalk nouer aan die Echinodermata verwant is. Die Hemichordata het 'n kermerkende liggaamsindeling in drie dele: 'n voorste lob, 'n kraag en 'n romp. Van hierdie spesies het kenmerke wat ook by rugstringdiere aangetref word soos kieusplete en 'n stomochord in die kraag wat soos die notochord (rugstring) lyk. Nie alle spesies het nogtans hierdie kenmerke nie. Vandag is daar net 'n paar honderd spesies, wat in see voorkom. Die Hemichordata kan in drie klasse verdeel word: Die Enteropneusta of eikelwurms Die Pterobranchia Die Graptolithina † of graptoliete Die eikelwurms het talle kieu-openings. Hulle graaf hulle in in die sediment met hul voorste lob, wat soos 'n slurp lyk. Die meeste is klein, maar van hulle kan 2,5 m lank word. Daar is net ongeveer 20 lewende Pterobranchia, wat baie van die eikelwurms verskil. Hulle vorm kolonies van indiwiduele soöiede wat dikwels net 1 mm lank word en in netwerk van buise woon, die coenecium.


Ruimtevaardergroep 4, ook bekend as die Wetenskaplikes, was die vierde groep ruimtevaarders wat deur NASA gekeur en aangekondig is in Junie 1965. Die eerste twee groepe moes oor universiteitsgrade of die professionele ekwivalent in ingenieurswese of wetenskap beskik het, tog is hulle gekies vir hulle ondervinding as toetsvlieëniers. Vir die derde groep was toetsvlieënierondervinding nie meer 'n vereiste nie maar ondervinding as 'n vlieënier van militêre straalvliegtuie was wel. Groep 4 was die eerste wat gekies is op grond van navorsing en akademiese ondervinding ('n M.D. of Ph.D in natuurwetenskap of ingenieurswese was 'n vereiste). NASA het vlieënieropleiding verskaf indien dit nodig was. Die eerste keuring is deur die National Academy of Sciences gedoen, wat die groep se aansoeke as teleurstellend beskryf het. Van die ses wat uiteindelik gekies is, het vier oor militêre ondervinding beskik, terwyl Garriott reeds voorheen Amerikaanse Lugmag vlieënieropleiding gedoen het. Harrison Schmitt was 'n geoloog en het op die maan geloop met die Apollo 17 missie terwyl Garriott, Gibson en Kerwin deel was van die Skylab-program. Garriott het ook deelgeneem aan die Ruimtependeltuig-program.


Masisi is 'n landelike nedersetting in die Musina Plaaslike Munisipaliteit van Vhembe distrik, in die Limpopoprovinsie van Suid-Afrika. Die R525-streeksroete verbind die nedersetting met Tshipise na die weste en die Pafuri-grenspos na die ooste. Lys van dorpe in Suid-Afrika "Hoofplek Masisi". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Muswodi is 'n nedersetting in die Musina Munisipaliteit van Vhembe distrik, in die Limpopoprovinsie van Suid-Afrika. Dit is suid van die grens met Zimbabwe en in die omgewing van die Limpoporivier geleë. Lys van dorpe in Suid-Afrika "Hoofplek Muswodi". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Huai (Chinees: 淮河, pinyin: Huái Hé) is 'n rivier in die Volksrepubliek China tussen die Geelrivier in die noorde en die Yangtze in die suide. Dié rivier ontspring in die Tongbai-bergreeks in die Chinese provinsie Henan en vloei deur Xinyang. Aansluitend vloei die Huai in 'n oostelike rigting deur die provinsies Anhui en Jiangsu. Hier vloei dié rivier deur die stede Huainan en Bengbu en bereik die Hongzemeer, wat deur 'n kanaal met die Yangtze verbind word. Aansluitend vloei dié rivier, nou Feihuang genoem, deur die stede Huai'an en Suqian, waarna dit in die Geelsee uitmond. "Huai River" (in Engels). Encyclopædia Britannica. 31 Augustus 2017. Geargiveer vanaf die oorspronklike op 7 Julie 2018. Wikimedia Commons het meer media in die kategorie Huai. Hierdie artikel is ’n saadjie. Voel vry om Wikipedia te help deur dit uit te brei.


Die More was die Moslem-inwoners wat in die Middeleeue op die Iberiese Skiereiland (Spanje en Portugal), Sisilië, dele van Suid-Frankryk en Noord-Afrika gewoon het. In Europa word die woord dikwels gebruik om na mense wie se voorvaders van Noord-Afrika was te verwys. Die More kom oorspronklik van Noord-Afrika en was aanvanklik hoofsaaklik van Berberse afkoms. Hulle het oor die jare na die gebiede wat vandag as Spanje en Portugal bekend is gestroom en 'n groot invloed op die lande se kultuur gehad. In die jaar 711 het die More Spanje onder leiding van Tariq ibn Zijad binnegeval. In die dekades daarna het hulle die hele Spanje en die suidelike dele van Portugal verower. Die More het die gebied Al-Andalus (ook bekend as Moslem-Spanje of Islamitiese Iberië) genoem. Dit beteken land van die Vandale. Vanaf ongeveer 800 het die Reconquista begin, waartydens die More teruggedruk is. Die gebeure word jaarlikse in Spanje herdenk. Optogte word gehou om die Christene se oorwinning oor die More te vier. Wikimedia Commons het meer media in die kategorie More. Hierdie artikel is ’n saadjie.


Mashung is 'n nedersetting in die Fetakgomo Tubatse Plaaslike Munisipaliteit, Sekhukhune in die Limpopoprovinsie van Suid-Afrika. "Hoofplek Mashung". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Stikstofdioksied is 'n chemiese verbinding van stikstof en suurstof met die formule NO2. Dit is 'n triatomiese molekulêre stof, wat 'n radikaal is en 'n geboë vorm het. Hierdie bruin gas maak 'n belangrike deel uit van lugbesoedeling en word in die atmosfeer maklik uit stikstofmonoksied gevorm. 2 N O + O 2 → 2 N O 2 {\displaystyle 2NO+O_{2}\to 2NO_{2}} Die stof kan dimeriseer en die kleurlose distikstoftetroksied vorm wat nie 'n radikaal is nie: 2 N O 2 ⇌ N 2 O 4 {\displaystyle 2NO_{2}\rightleftharpoons N_{2}O_{4}} Hierdie dimerisasie is 'n ewewig wat na links skuif by laer temperatuur. NO2 is 'n N(IV)-verbinding. In basiese waterige oplossings disproposioneer dit tot nitriet N(III) en nitraat N(V): 2 N I V O 2 + 2 O H − ( a q ) → N I I I O 2 − ( a q ) + N V O 3 − ( a q ) + H 2 O ( l )


Ga-Manyapje is 'n Swart nedersetting in Aganang Plaaslike Munisipaliteit, in die Limpopoprovinsie van Suid-Afrika. Dit is noordwes van Polokwane geleë. Lys van dorpe in Suid-Afrika "Hoofplek Ga-Manyapje". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Promin, of natriumglukosulfoon is 'n sulfoonmedikasie wat ondersoek is vir die behandeling van malaria, tuberkulose en melaatsheid. Dit word in die liggaam afgebreek na dapsoon, die terapeutiese vorm. Die eerste sintese van promin word soms toegeskryf aan Edward Tillitson en B. F. Tuller van Parke-Davis & Co. Pharmaceuticals in Augustus 1937.  Alhoewel Parke-Davis wel die verbinding gesintetiseer het, was hulle hoogs waarskynlik nie die eerste nie: Emil Fromm het in samewerking met J. Wittmann verskeie sulfoonverbindings in 1908 gesintetiseer, insluitend dapsoon en 'n paar van sy derivate, onder andere promin. Fromm en Wittmann was egter eerder met chemiese as mediese navorsing besig, en vir die volgende paar dekades het niemand die mediese waarde van sulke verbindings ondersoek nie. Die mediese evaluering van poliëtersulfone het gevolg nadat die waarde van sintetiese verbindings soos sulfonamides in die behandeling van mikrobiese siektes besef is. Vroeë ondersoeke het teleurstellende resultate opgelewer, maar daarna het promin en dapsoon hulle waarde getoon in die behandeling van mikobakteriële siektes. Dit was die eerste behandeling wat enige hoop vir die beheer van sodanige infeksies getoon het.


Rousay (Auld Norse: Hrólfsey beteken Rolf's eiland) is 'n klein, heuwelagtige eiland wat ongeveer 3 km noord van Mainland, Orkney geleë is. Lys van eilande van die wêreld Haswell-Smith (2004) pp. 383-86 Ordnance Survey. Ordnance Survey: Landranger map sheet 5 Orkney (Northern Isles)' [map]. Anderson, Joseph (Ed.) (1893) Orkneyinga Saga. Translated by Jón A. Hjaltalin & Gilbert Goudie. Edinburgh. James Thin and Mercat Press (1990 reprint). ISBN 0-901824-25-9 Pedersen, Roy (Januar 1992) Orkneyjar ok Katanes (map, Inverness, Nevis Print)


Ulf Bengtsson (26 Januarie 1960 – 17 Maart 2019) is 'n manlike voormalige tafeltennisspeler uit Swede. Van 1983 tot 1988 het hy verskeie medaljes gewen in enkel-, dubbel- en spanbyeenkomste in die Europese Tafeltenniskampioenskap, en twee silwermedaljes vir die Sweedse span in die Wêreld Tafeltenniskampioenskap. Hy het ook in 1984 die derde plek behaal by die Wêreldbeker-toernooi in Tafeltennis. Idrott Online Geargiveer 3 Maart 2016 op Wayback Machine, Grattis Ulf Bengtsson. Read 2012-04-21. "argiefkopie". Geargiveer vanaf die oorspronklike op 17 Oktober 2012. Besoek op 5 September 2017. Hierdie artikel is ’n saadjie. Voel vry om Wikipedia te help deur dit uit te brei.


Dit is 'n Chinese naam; Die van is Cao. Cao Yanhua (Chinees: 曹燕华; Pinyin: Cáo Yànhuá) is 'n voormalige vroulike tafeltennisspeler uit China. Van 1978 tot 1985 het sy verskeie medaljes in enkel-, dubbel- en spanbyeenkomste in die Asiatiese Tafeltenniskampioenskap en in die Wêreld Tafeltenniskampioenskap gewen. "Archived copy". Geargiveer vanaf die oorspronklike op 3 Maart 2016. Besoek op 5 April 2011.CS1 maint: archived copy as title (link) Hierdie artikel is ’n saadjie. Voel vry om Wikipedia te help deur dit uit te brei.


Vir ander riviere genaamd "Olifantsrivier", sien asseblief die dubbelsinnigheidsblad by Olifantsrivier. Die Klein Olifantsrivier is 'n takrivier van die Olifantsrivier in die provinsie Mpumalanga in Suid-Afrika. 26°20′16″S 29°50′34″O / 26.33777°S 29.8429°O / -26.33777; 29.8429 tussen Breyten, Ermelo en Hendrina. 25°40′50″S 29°18′17″O / 25.6805°S 29.3048°O / -25.6805; 29.3048 Vloei rigting noordwes, van naby Breyten tot noordwes van Middelburg, Mpumalanga. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Die Mohlapitserivier is 'n kleiner takrivier van die Olifantsrivier in sentraal-Limpopoprovinsie in Suid-Afrika. Dit vloei in 'n suidelike rigting en sluit by die Olifants se linkeroewer aan teen 'n 90° hoek. Ontspring in die Wolkberg by 24°0′15″S 30°0′6″O / 24.00417°S 30.00167°O / -24.00417; 30.00167 24°14′12″S 30°4′41″O / 24.23667°S 30.07806°O / -24.23667; 30.07806 Geen noemenswaardig nie Google-kaart van die Mhlapitse se samevloei by Geonames.org (cc-by) Hierdie artikel is ’n saadjie. Voel vry om Wikipedia te help deur dit uit te brei.


Die Makhutswirivier is 'n kleiner takrivier van die Olifantsrivier in die Limpopoprovinsie in Suid-Afrika. 24°14′0″S 30°25′42″O / 24.23333°S 30.42833°O / -24.23333; 30.42833 Die rivier het self drie bene of takke (almal met dieselfde naam), wat soms parallel met mekaar loop, afhangende van die landgebied se kontoer. Google-kaart van die Makhutswi se samevloei by Geonames.org (cc-by) Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel spesifiek oor die Elandsrivier wat in Mpumalanga by die Krokodilrivier aansluit. Vir die ander riviere met dieselfde naam, sien Elandsrivier (meersinnig) Die Elandsrivier is 'n takrivier van die Krokodilrivier in Mpumalanga in Suid-Afrika. 25°35′30″S 30°08′03″O / 25.5916°S 30.1342°O / -25.5916; 30.1342 25°27′15″S 30°42′46″O / 25.4541°S 30.7127°O / -25.4541; 30.7127 Battery Creek Blouboskraalspruit (samevloei by Waterval Boven) De Kroonspruit (samevloei by Milly's pitstop) Driefonteinspruit Hartebeesspruit Joubertspruit (samevloei by Waterval Onder) Leeuspruit Rietvleispruit Maraisspruit (samevloei by Machadodorp) Skoonspruit Tautesloop Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Chloroform is 'n organiese verbinding met chemiese formule CHCl3. Dit is die drievoudige chloried van metaan. Chloroform is in 1831 deur drie navorsers onafhanklik van mekaar ontdek: Samuel Guthrie (1782–1848) (VS) Eugène Souberian (1797–1859) (F) Justus von Liebig (1803–1873) (D) Die eerste aanwending was in die analgesie. Die Fransman Marie Jean Pierre Flourens het in 1847 hierdie aanwending op diere gemeld, maar die Skot James Young Simpson (1811–1870) het dit reeds in 1846 op mense geprobeer. In 1853 het selfs koningin Victoria by die geboorte van een van haar kinders chloroform gebruik en dit het hierdie aanwending populêr gemaak. Later het die kritiek gekom. Chloroform kan 'n onreëlmatige hartslag, lewerskade en nierskade veroorsaak en dit word teenswoordig altans in hierdie aanwending nie meer gebruik nie. Vandag word chloroform veral as oplosmiddel gebruik. Daar is verskeie metodes om chloroform te vervaardig. In die nywerheid word dit veral gedoen deur metaan en chloor saam te verhit. Metaan word stapsgewys gechlorineer deur 'n radikaal-meganisme: Die eindproduk is 'n mengsel van chlorometane en byprodukte wat deur distillasie geskei moet word.